open-index/open-wikipedia-markdown huggingface dataset:
ഗ്ലോറി ഡ്രെയ്ൻ ഹോൾ

ചില വൻകിട അണക്കെട്ടുകളിൽ അവയുടെ സംഭരണശേഷിയേക്കാൾ കൂടുതൽ ജലനിരപ്പ് ഉയരുമ്പോൾ അധികമായി വരുന്ന ജലത്തെ നീക്കം ചെയ്യുന്നതിന് ഉപയോഗിക്കുന്ന ഒരു സംവിധാനമാണ് **ഗ്ലോറി ഡ്രെയ്ൻ ഹോൾ**. സാധാരണയായി എല്ലാ ഡാമുകളിലും കവിഞ്ഞൊഴുക്ക് തടയാനായി സ്പിൽവേകൾ നിർമ്മിക്കാറുണ്ട്. പക്ഷേ അവയിൽ നിന്നൊക്കെ വ്യത്യസ്തമാണ് ഗ്ലോറി ഡ്രെയ്ൻ ഹോളുകൾ. ഒരു വലിയ ചോർപ്പിന്റെ ആകൃതിയിൽ ഡാമിന്റെ റിസർവോയറിനുള്ളിൽ തന്നെ കൃത്രിമമായി നിർമ്മിച്ചിട്ടുള്ള ഒരു തരം തുരങ്കമാണ് ഇത്. ഇതിന്റെ ശരിക്കുള്ള രൂപം ചുവടെയുള്ള ചിത്രങ്ങളിൽ നിന്ന് മനസ്സിലാക്കാം.



അണക്കെട്ടിൽ നിശ്ചിത ജലനിരപ്പിൽ കവിഞ്ഞു വെള്ളം കയറുമ്പോൾ ഇത്തരം ഡ്രെയ്ൻ ഹോളുകൾ ഒരു തുറന്ന ചുഴിയായി വർത്തിച്ച് അധികജലത്തെ അണക്കെട്ടിനു പുറത്തേക്ക് അതിവേഗം എത്തിക്കുന്നു. ലോകത്ത് വളരെ ചുരുക്കം ചില ഡാമുകളിൽ മാത്രമേ ഇത്തരം സ്പിൽവേകൾ ഉള്ളൂ. ലോകത്തെ ഏറ്റവും വലിയ ഗ്ലോറി സ്പിൽവേ നിർമ്മിച്ചിട്ടുള്ളത് യു.എസ്സിലെ കാലിഫോർണിയ സംസ്ഥാനത്തെ നാപ്പാ കൌണ്ടിയിലുള്ള മോണ്ടിസെല്ലോ ഡാമിലാണ്. ജലനിരപ്പുയരുന്ന സന്ദർഭങ്ങളിൽ ഇതിലൂടെ ഓരോ സെക്കൻഡിലും 48400 ഘന അടി എന്ന നിരക്കിൽ വെള്ളം പുറത്തേക്കൊഴുകുന്നു. ഇത് ഈ ഡാമിന്റെ തെക്ക് ഭാഗത്തായി അണക്കെട്ടിനോട് ചേർന്നാ‍ണ് നിർമിച്ചിട്ടുള്ളത്. കോൺക്രീറ്റ് കൊണ്ട് നിർമ്മിച്ചിരിക്കുന്ന ഈ കൂറ്റൻ സ്പിൽവേയ്ക്ക് ഏതാണ്ട് 700 അടി ഉയരവും 28 അടി വ്യാസവും ഇതിനുണ്ട്. റിസർവോയറിനുള്ളിൽ ഗ്ലോറി ഹോളുകളുടെ അടിത്തട്ട് കോൺക്രീറ്റിനാൽ അതിയായി ബലപ്പെടുത്തിയിരിക്കുന്നു. അപകട സാധ്യത കൂടുതലുള്ളതിനാൽ ഗ്ലോറി ഹോളിനു സമീപത്ത് നീന്തലും ബോട്ടിങ്ങും നിരോധിച്ചിട്ടുമുണ്ട്. ഗ്ലോറി ഗർത്തങ്ങൾക്ക് സമീപം ഉപരിതലത്തിലും അടിത്തട്ടിലുമായി നിയന്ത്രണവേലികൾ കെട്ടിയിട്ടുമുണ്ട്. വരൾച്ചാ സമയങ്ങളിൽ ഡാമിലെ ജലനിരപ്പ് താഴുന്നു. അപ്പോൾ ഗ്ലോറി ഹോളിലൂടെയുള്ള ഒഴുക്ക് നിലയ്കുന്നു. ഈ സന്ദർഭങ്ങളിൽ ഗ്ലോറി സ്പിൽ വേയുടെ താഴെയുള്ള കവാടത്തിൽ സൈക്കിൾ , ബൈക്ക് റേയ്സിങ് വിനോദങ്ങൾ നടക്കാറുണ്ട്. 




## ഗ്ലോറി ഡ്രെയ്ൻ ഹോളുകൾ ഉപയോഗിച്ചിട്ടുള്ള മറ്റു ചില നിർമ്മിതികൾ
*ലാഞ്ചൽഷീം ഡാം (ജർമ്മനി)
*ഹാരിമാൻ ഡാം, വെർമോണ്ട് (ന്യൂ-ഇംഗ്ലണ്ട്, യു.എസ്.എ)
*തുർക്ക്വായ്സ് തടാകം, കൊളറാഡോ- യു.എസ്.എ
*ബെനഗിബർ ഡാം, വാലൻസിയ- സ്പെയ്ൻ
സാൻ റോക്ക് തടാകം, കൊർഡോബ - അർജിന്റീന

## പുറത്തേക്കുള്ള കണ്ണികൾ
* http://www.fogonazos.es/2007/02/largest-drain-hole-ever.html

വർഗ്ഗം:അണക്കെട്ടുകൾ
മഞ്ഞുപോലൊരു പെൺകുട്ടി

2004ൽ പുറത്തിറങ്ങിയ ഒരു മലയാള ചലചിത്രമാണ് **മഞ്ഞുപോലൊരു പെൺ‌കുട്ടി**. കമലാണ് ഈ ചിത്രം സംവിധാനം ചെയ്തിരിക്കുന്നത്. അമൃത പ്രകാശ്, ജയകൃഷ്ണൻ, ലാലു അലക്സ്, സുരേഷ് കൃഷ്ണ, ഭാനുപ്രിയ തുടങ്ങിയവരാണ് ഈ ചിത്രത്തിൽ പ്രധാന വേഷങ്ങളിൽ അഭിനയിച്ചിരിക്കുന്നത്. ഈ ചിത്രത്തിലെ അഭിനയത്തിന് 2004-ലെ മികച്ച രണ്ടാമത്തെ നടനുള്ള കേരള സംസ്ഥാന അവാർഡ് ലാലു അലക്സിന് ലഭിച്ചു. 

## അഭിനേതാക്കൾ
*അമൃത പ്രകാശ്
*ജയകൃഷ്ണൻ
*ലാലു അലക്സ്
*വിജീഷ്
*സുരേഷ് കൃഷ്ണ
*ഭാനുപ്രിയ

വർഗ്ഗം:2004-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
വിജീഷ്

ഒരു മലയാള സിനിമാനടനാണ് **വിജീഷ്**. 2002ൽ പുറത്തിറങ്ങിയ നമ്മൾ ആണ് അഭിനയിച്ച ആദ്യ ചിത്രം.
## അഭിനയിച്ച ചിത്രങ്ങൾ
*നമ്മൾ
*സ്വപ്നക്കൂട്
*മഞ്ഞുപോലൊരു പെൺ‌കുട്ടി
*ക്ലാസ്‌മേറ്റ്സ്
*ചക്രം
*പെരുമഴക്കാലം
*ഗ്രാമഫോൺ

## പുറത്തേയ്ക്കുള്ള കണ്ണികൾ

വർഗ്ഗം:മലയാളചലച്ചിത്രനടന്മാർ
ബിജു നാരായണൻ

മലയാളത്തിലെ അറിയപ്പെടുന്ന പിന്നണിഗായകനാണ് **ബിജു നാരായണൻ** (ജനനം: ജനുവരി 1, 1970). വെങ്കലം എന്ന ചിത്രത്തിലെ *പത്തുവെളുപ്പിന്* എന്നു തുടങ്ങുന്ന ഗാനമാണ് ബിജു നാരായണൻ ആദ്യമായി സിനിമയിൽ ആലപിച്ചത്.

## ജീവചരിത്രം
ഒരു സംഗീത കുടുംബത്തിലാണ് ബിജു നാരായണൻ ജനിച്ചത്. അമ്മയും സഹോദരിയും ശാസ്ത്രീയസംഗീതജ്ഞരായിരുന്നു. സംഗീതത്തിന്റെ ആദ്യപാഠങ്ങൾ ബിജു നാരായണൻ പഠിച്ചത് അദ്ദേഹത്തിന്റെ അമ്മയിൽ നിന്നാണ്. ഭക്തിഗാനങ്ങളിലൂടെയാണ് ബിജു നാരായണൻ ശ്രദ്ധേയനായി തുടങ്ങിയത്. എട്ട് വർഷക്കാലം ആര്യനാട് സദാശിവന്റെ കീഴിൽ കർണ്ണാടക സംഗീതം പഠിച്ച  ബിജു നാരായണൻ പി. ജയചന്ദ്രനും, ഉണ്ണി മേനോനും, മാർക്കോസിനുമെല്ലാം ട്രാക്ക് പാടിയാണ് സംഗീത ജീവിതമാരംഭിച്ചത്. 1992ൽ പ്രീഡിഗ്രീ വിദ്യാർത്ഥിയായിരിക്കെ ആദ്യമായി ഒരു ഭക്തിഗാന ആൽബത്തിൽ പാടാൻ അവസരം ലഭിച്ചു. എം.ജി. സർവ്വകലാശാല യുവജനോത്സവത്തിൽ ലളിതഗാനത്തിന് ഒന്നാം സമ്മാനം കിട്ടിയത് ബിജു നാരായണന്റെ ജീവിതത്തിൽ വഴിത്തിരിവായി. 1993ൽ രവീന്ദ്രൻ സംഗീതസംവിധാനം നിർവഹിച്ച വെങ്കലം എന്ന ചിത്രത്തിലെ 
*പത്തുവെളുപ്പിന്* എന്നു തുടങ്ങുന്ന ഗാനം പാടിക്കൊണ്ടാണ് പിന്നണിഗായകനായി രംഗപ്രവേശനം ചെയ്തത്. ഈ ഗാനം സിനിമയിൽ ഉൾപ്പെടുത്തിയിരുന്നില്ല. (എന്നാൽ ഇതേ ഗാനം കെ.എസ്. ചിത്ര പാടിയത് ഉൾപ്പെടുത്തുകയും ചെയ്തു) ഏറ്റവും നല്ല നാടക ഗായകനുള്ള സംസ്ഥാന സർക്കാരിന്റെ അവാർഡിന് അർഹനായതോടെ ബിജു നാരായണൻ കൂടുതൽ പ്രസിദ്ധനായി. പിന്നണിഗാനരംഗത്ത് 400ൽ അധികം ഗാനങ്ങളിൽ ഇദ്ദേഹത്തിന്റെ ശബ്ദം പതിഞ്ഞിട്ടുണ്ട്.

മഹാരാജാസ് കോളേജിലെ സഹപാഠിയായിരുന്ന ശ്രീലതയെയാണ് ബിജു വിവാഹം കഴിച്ചിരുന്നത്. ഇവർക്ക് സിദ്ധാർത്ഥ്, സൂര്യ എന്നീ രണ്ട് മക്കളുണ്ട്. അർബുദബാധിതയായിരുന്ന ശ്രീലത, 2019 ഓഗസ്റ്റ് 13-ന് 44-ആം വയസ്സിൽ അന്തരിച്ചു.

## ശ്രദ്ധേയമായ ഗാനങ്ങൾ
* പത്തു വെളുപ്പിന് (*[[വെങ്കലം (ചലച്ചിത്രം)|വെങ്കലം]]*)
* മഴവിൽക്കൊടിയിൽ (*[[അനിയൻ ബാവ ചേട്ടൻ ബാവ]]*)
* കേളി വിപിനം (*[[മാന്ത്രികം]]*)
* കളഭം തരാം (*[[വടക്കുംനാഥൻ]]*)

## അവലംബം


## പുറം കണ്ണികൾ
*ബിജു നാരായണൻ വെബ്സൈറ്റ് 
* 

വർഗ്ഗം:കർണ്ണാടകസംഗീതജ്ഞർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:1970-ൽ ജനിച്ചവർ
വർഗ്ഗം:ജനുവരി 1-ന് ജനിച്ചവർ
ഗംഗോത്രി

**ഗംഗോത്രി** (Hindi: गंगोत्री) ഇന്ത്യയിലെ ഉത്തരാഖണ്ഡ് സംസ്ഥാനത്തിലെ ഉത്തര കാശി ജില്ലയിലെ ഒരു നഗരപഞ്ചായത്താണ്. ഉത്തരകാശിയിൽ നിന്നും 99 കിലോമീറ്റർ അകലെയാണ് ഗംഗോത്രി സ്ഥിതിചെയ്യുന്നത്. ഭഗീരഥി നദിക്കരയിലെ ഒരു ഹിന്ദു പുണ്യ സ്ഥലമായാണിതു കണക്കാക്കപ്പെടുന്നത്. ഹിമാലയ പർവ്വത പ്രദേശത്തിൽ പെട്ട ഈ പ്രദേശം സമുദ്രനിരപ്പിൽ നിന്നും 3100 മീറ്റർ ഉയരത്തിൽ സ്ഥിതി ചെയ്യുന്നു.
## ഭൂസ്ഥിതി
അക്ഷാംശം , രേഖാംശം ..
## ഗംഗോത്രി ക്ഷേത്രം
ഗംഗോത്രിയിൽ ഗംഗാദേവിയുടെ ഒരു പുരാതനക്ഷേത്രമുണ്ട്. പതിനെട്ടാം നൂറ്റാണ്ടിൽ ഗൂർഖാ നേതാവായിരുന്ന അമർ സിങ് താപ്പയാണ് ഇത് സ്ഥാപിച്ചത് എന്ന് വിശ്വസിക്കുന്നു. വർഷംതോറും ലക്ഷക്കണക്കിന് ഹിന്ദുമതവിശ്വാസികൾ തീർത്ഥാടനം നടത്തുന്ന ക്ഷേത്രമാണിത്. വർഷത്തിൽ ഏപ്രിൽ മുതൽ ഒക്ടൊബർ വരെയാണ് തീർത്ഥാടനകാലം. മറ്റ് മാസങ്ങളിൽ ഇവിടം മഞ്ഞാൽ മൂടപ്പെട്ടുകിടക്കുന്നു.

ഗംഗാദേവിയുടെ ആസ്ഥാനവും ഗംഗ നദിയുടെ ഉത്ഭവവും ഇവിടെ നിന്നാണ്. ഗംഗാനദി ആരംഭത്തിൽ **ഭഗീരഥി** എന്ന പേരിൽ അറിയപ്പെടുകയും ദേവപ്രയാഗിൽ അളകനന്ദയോട് ചേരുന്നതോടെ ഗംഗ എന്നറിയപ്പെടുകയും ചെയ്യുന്നു. ഗംഗോത്രി ഗ്ലേഷ്യറിൽ സ്ഥിതി ചെയ്യുന്ന ഗോമുഖ് മഞ്ഞു മലയിൽ നിന്നാണ് നദി പുറപ്പെടുന്നത്. ഹിന്ദുപുണ്യയാത്രയായ **ചാർധാം** യാത്രയിൽപെട്ട ഒരു സ്ഥലമാണ് ഗംഗോത്രി.
### വിശ്വാസം
ഹിന്ദുമത വിശ്വാസമനുസരിച്ച് സൂര്യവംശത്തിലെ രാജാവായിരുന്ന ഭഗീരഥൻ തന്റെ പിതാമഹന്മാരെ പുനരുജ്ജീവിപ്പിക്കാനായി കഠിനതപസ്സ് ചെയ്ത് സ്വർഗ്ഗത്തിൽ നിന്നും ഗംഗാനദിയെ ഭൂമിയിലെത്തിക്കുകയാണുണ്ടായത്. അതുകൊണ്ടാണ് ഗംഗയ്ക്ക് *ഭാഗീരഥി* എന്ന പേര് കിട്ടിയത്.

## കണ്ണികൾ


വർഗ്ഗം:ഉന്നതങ്ങളായ ഗ്രാമങ്ങൾ
വർഗ്ഗം:ഛോട്ടാ ചാർധാം ക്ഷേത്രങ്ങൾ
കെ. മൊയ്തീൻ കുട്ടി ഹാജി

ഒന്നും, രണ്ടും, മൂന്നും, നാലും, എട്ടും കേരളനിയമസഭകളിൽ തിരൂർ നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ പ്രവർത്തകനും നാലാം കേരള നിയമസഭയിലെ സ്പീക്കറുമായിരുന്നു **കെ. മൊയ്തീൻ കുട്ടി ഹാജി** (ജീവിതകാലം:1 ജൂലൈ 1918 - 12 സെപ്റ്റംബർ 1997). മുസ്ലീം ലീഗ് പ്രതിനിധിയായാണ് മൊയ്തീൻ കുട്ടി ഹാജി കേരള നിയമസഭയിലേക്കെത്തിയത്. 1918 ജൂലൈ 1ന് ജനിച്ചു, കെ. അലിക്കുട്ടിഹാജിയാണ് പിതാവ്. രാഷ്ട്രീയത്തിൽ വരുന്നതിനു മുൻപ് അധ്യാപകനായിരുന്ന ഇദ്ദേഹം 1976-78 വരെ പബ്ലിക് അക്കൗണ്ട് കമ്മിറ്റിയുടെ ചെയർമാൻ സ്ഥാനവും, 1975-ൽ എസ്റ്റിമേറ്റ് കമ്മിറ്റിയുടെ ചെയർമാൻ സ്ഥാനവും വഹിച്ചിട്ടുണ്ട്.

കേരള ആഗ്രൊ ഇൻഡസ്ട്രീസ് കോർപ്പറേഷൻ ലിമിറ്റഡിന്റെ ബോർഡംഗം(തവന്നൂർ), മുസ്ലീം ലീഗ് ഹൈപവർ കമ്മിറ്റിയംഗം, മുസ്ലീൽ ലീഗിന്റെ നിയമസഭാകക്ഷി ഉപനേതാവ്, ചീഫ് വിപ്പ്; മുസ്ലീം ലീഗിന്റെ കേരള സംസ്ഥാന ഘടകത്തിന്റെ വൈസ് പ്രസിഡന്റ്, മുസ്ലീം ലീഗ് സംസ്ഥാന സമിതിയുടെ ജോയിന്റ് സെക്രട്ടറി എന്നീ നിലകളിലും മൊയ്തീൻ കുട്ടി ഹാജി പ്രവർത്തിച്ചിരുന്നു.

## അവലംബം

വർഗ്ഗം:1918-ൽ ജനിച്ചവർ
വർഗ്ഗം: 1997-ൽ മരിച്ചവർ
വർഗ്ഗം:ജൂലൈ 1-ന് ജനിച്ചവർ
വർഗ്ഗം:സെപ്റ്റംബർ 12-ന് മരിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:കേരള നിയമസഭയിലെ സ്പീക്കർമാർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
കെ.വി. മുഹമ്മദ്

ഒന്നാം കേരളനിയമസഭയിൽ മങ്കട നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **കെ.വി. മുഹമ്മദ്**(1 മേയ് 1909 - 1967). മുസ്ലീം ലീഗിന്റെ പ്രതിനിധിയായാണ് കെ.വി. മുഹമ്മദ് കേരള നിയമസഭയിലേക്കെത്തിയത്. 1909 സെപ്റ്റംബർ 1ന് ജനിച്ചു, മാണിശ്ശേരി മൂസാക്കുട്ടി സാഹിബാണ് പിതാവ്. 1945-ൽ മുസ്ലീം ലീഗിൽ ചേർന്നാണ് ഇദ്ദേഹം രാഷ്ട്രീയ പ്രവർത്തനം ആരംഭിച്ചത്, 1934 മുതൽ 1936 വരെ പാലക്കാട് നഗരസഭയിലെ കൗൺസിലറായിരുന്നു.

## അവലംബം

വർഗ്ഗം:1909-ൽ ജനിച്ചവർ
വർഗ്ഗം: 1967-ൽ മരിച്ചവർ
വർഗ്ഗം:മേയ് 1-ന് ജനിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
സംസ്ഥാനപാത 22 (കേരളം)

തൃശ്ശൂർ ജില്ലയിലെ  കൊടുങ്ങല്ലൂരിൽ നിന്നും ആരംഭിച്ചു് പാലക്കാടു് ജില്ലയിലെ ഷൊറണൂർ വരെ നീണ്ടുകിടക്കുന്ന കേരളത്തിലെ ഒരു പ്രധാന പാതയാണു് **സംസ്ഥാനപാത 22**. തൃശ്ശൂർ നഗരത്തിലേക്കു് തെക്കുനിന്നും വടക്കുനിന്നുമുള്ള റോഡ് ഗതാഗതത്തിൽ ഈ പാത ഗണ്യമായ ഒരു പങ്കു വഹിക്കുന്നു.

കൊടുങ്ങല്ലൂർ- കുറ്റിപ്പുറം - നടവരമ്പ് - പല്ലിശ്ശേരി(ദേശീയപാത 544 -മറികടക്കുന്നു?) - പാറമേക്കാവ് ക്ഷേത്രം - വിയ്യൂർ - മുളങ്കുന്നത്തുകാവ് - വടക്കാഞ്ചേരി - ചെറുതുരുത്തി ചുങ്കം - (ഷൊർണ്ണൂർ-പെരിന്തൽമണ്ണ സംസ്ഥാനപാത 23-ൽ ചേരുന്നു)

വർഗ്ഗം:കേരളത്തിലെ സംസ്ഥാനപാതകൾ
പരമക്കുടി

**പരമക്കുടി**: തമിഴ്നാട്ടിലെ രാമനാഥപുരം ജില്ലയിലെ ഒരു പട്ടണം. വൈഗ നദി ഇതിലെയാണ് ഒഴുകി ബംഗാൾ ഉൾക്കടലിൽ എത്തിച്ചേരുന്നത്. നടന്മാരായ കമൽ ഹാസൻ, ചിയാൻ വിക്രം എന്നിവരാണ് ഈ സ്ഥലത്തെ പ്രമുഖർ.

## അവലംബം

## ബാഹ്യ ലിങ്കുകൾ
* Paramakudi Municipality 

വർഗ്ഗം:തമിഴ്നാട്ടിലെ പട്ടണങ്ങൾ
വർഗ്ഗം:രാമനാഥപുരം ജില്ല
കെ.ആർ. നാരായണൻ (ഒന്നാം കേരളനിയമസഭാംഗം)

ഒന്നാം കേരളനിയമസഭയിൽ വൈക്കം നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **കെ.ആർ. നാരായണൻ** (26 മേയ് 1904 - 4 മാർച്ച് 1972). കോൺഗ്രസ് പ്രതിനിധിയായാണ് കെ.ആർ. നാരായണൻ കേരള നിയമസഭയിലേക്കെത്തിയത്. 1904 മേയ് 26ന് ജനിച്ചു (കൊല്ലവർഷം 1079 ഇടവം 13). 1937-47 കാലഘട്ടങ്ങളിൽ ശ്രീമൂലം അസംബ്ലിയിലും ഇദ്ദേഹം അംഗമായിരുന്നു.

തലയോലപ്പറമ്പ് പഞ്ചായ്ത്ത് പ്രസിഡന്റ്, എസ്.എൻ.ഡി.പി. യോഗം ജനറൽ സെക്രട്ടറി, എസ്.എൻ, കോളെജ് ട്രസ്റ്റ് എക്സിക്യൂട്ടീവംഗം, വൈക്കം സത്യാഗ്രഹ മെമ്മോറീയൽ സ്കൂൾ മാനേജർ എന്നീ നിലകളിലും പ്രവർത്തിച്ച നാരയണൻ വൈക്കം സത്യാഗ്രഹത്തിലും പങ്കെടുത്തിട്ടുണ്ട്.

## തിരഞ്ഞെടുപ്പുകൾ

## അവലംബം

വർഗ്ഗം:1904-ൽ ജനിച്ചവർ
വർഗ്ഗം: 1972-ൽ മരിച്ചവർ
വർഗ്ഗം:മേയ് 26-ന് ജനിച്ചവർ
വർഗ്ഗം:മാർച്ച് 4-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ശ്രീമൂലം അസംബ്ലി അംഗങ്ങൾ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
ഇന്ത്യൻ ഇൻസ്റ്റിറ്റ്യൂട്ട് ഓഫ് കെമിക്കൽ ബയോളജി

**ഇന്ത്യൻ ഇൻസ്റ്റിറ്റ്യൂട്ട് ഓഫ് കെമിക്കൽ ബയോളജി**, കൊൽക്കത്തയിൽ സ്ഥിതി ചെയ്യുന്ന ഇത് സി.എസ്.ഐ.ആറിൻറെ ഘടകമാണ്. 1935-ൽ സ്ഥാപിതമായ ഈ ഗവേഷണശാലയുടെ ആദ്യത്തെ പേര് ഇന്ത്യൻ ഇൻസ്റ്റിറ്റ്യൂട്ട് ഓഫ് മെഡിക്കൽ റിസർച്ച് എന്നായിരുന്നു. 1956- ലാണ് ഈ സ്ഥാപനം  സി.എസ്.ഐ.ആറിൻറെ ഭാഗമായത്. സാംക്രമികരോഗങ്ങളെ സംബന്ധിച്ച്  അത്യന്തം പ്രാധാന്യമുളള നിരവധി സമ്മിശ്രമേഖലകളിൽ ഇവിടെ പരീക്ഷണനിരീക്ഷണങ്ങൾ നടക്കുന്നു. കോളറ,  ലെഷ്മാനിയാസിസ്, തുടങ്ങിയവയെ പ്പറ്റിയുളള മൌലിക ഗവേഷണങ്ങൾ, രോഗനിർണ്ണയം,രോഗനിവാരണമാർഗ്ഗങ്ങൾ, ഔഷധങ്ങൾ എന്നീ രംഗങ്ങളിൽ ഐ.ഐ.സി.ബി. മുൻപന്തിയിൽ നിൽക്കുന്നു.

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ്

വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
ഗ്യാഡ്വാൾ

**ഗ്യാഡ്വാൾ**  അഥവാ ഗ്യാഡ്വാൾ എരണ്ടയുടെ ശാസ്ത്രീയനാമം **Mareca strepera**. ഇംഗ്ലീഷിൽ **Gadwall** എന്നാണ് പേർ.

## രൂപവിവരണം
ഗഡ്‌വാൾ എരണ്ടയ്ക്ക് 46-56 സെ.മീ നീളവും 78-90 സെ.മീ ചിറകുകളുടെ അറ്റങ്ങൾ തമ്മിൽ അകലവുമുണ്ട്. ആൺപക്ഷി, പെൺപക്ഷിയെ അപേക്ഷിച്ച് അല്പം വലിപ്പകൂടുതലുള്ളതാണ്. ആണിന് സാധാരണ 990ഗ്രാം തൂക്കവും പെണിന് അത് 850 ഗ്രാമുമാണ്. 
മുട്ടയിടുന്ന കാലത്ത് ആണിന് അറ്റം കറുത്ത ചാരനിറമാണ്. ചിറകുകൾക്ക് നരച്ച ചെമ്പൻ നിറവും നല്ല വെളുത്ത നിറത്തിലുള്ള സ്പെക്കുല(speculum)വുമുണ്ട്, ഇത് പറക്കുന്ന സമയത്ത് കൂടുതൽ ദൃശ്യവുമാണ്. 

പ്രജനനകാലമല്ലാത്തപ്പോൾ ആണിന് ഏറെകുറേ പെണ്ണിന്റെ നിറമായിരിക്കും, ചിറകിന്റെ നിറത്തിൽ കാര്യമായ മാറ്റമില്ല. കൊക്കിന് ഓറഞ്ചുനിറം കുറവായിരിക്കും.
പെണ്ണിന് മങ്ങിയ തവിട്ടു നിറമായിരിക്കും. 
ഇണചേരുന്ന കാലത്തല്ലാത്തപ്പോഴൊക്കെ പൊതുവേ നിശ്ശബ്ദരാണിവർ.

## വിതരണം
ഇവ പ്രജനനം നടത്തുന്നത് യൂറോപ്പിന്റേയും ഏഷ്യയുടേയും വടക്കുഭാഗങ്ങളിലും മദ്ധ്യ വടക്കേ അമേരിക്കയിലുമാണ്.
ഗാഡ്‌വാൾ തുറന്ന ജലാശയങ്ങളിലും ഇടതൂർന്ന പച്ചപ്പ് അതിരിട്ട ചതുപ്പുകളിലും ജീവിക്കുന്നു. കൊച്ചുകൂട്ടങ്ങളായാണ് കാണുന്നത്.
## അവലംബം
*Birds of Kerala, Salim Ali – kerala Forests and wild life department
*കേരളത്തിലെ പക്ഷികൾ, ഇന്ദുചൂഡൻ- കേരള സാഹിത്യ അക്കാദമി
*Forktail 15: 87.
* BirdLife International (2009). "Anas strepera". IUCN Red List of Threatened Species. Version 2009.2. International Union for Conservation of Nature.
* Clements, James (2007). The Clements Checklist of the Birds of the World. Ithaca: Cornell University Press.
* Floyd, T. (2008). Smithsonian Field Guide to the Birds of North America. New York: HarperCollins.
* Johnson, Kevin P.; Sorenson, Michael D. (July 1999). "Phylogeny and biogeography of dabbling ducks (genus: Anas): A comparison of molecular and morphological evidence" (PDF). The Auk 116 (3): 792–805.
*  Linnaeus, C. (1758) (in Latin). Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.. Holmiae. (Laurentii Salvii). "A. macula alarum rufa nigra alba."
*  Madge, Steve; Burn, Hilary (1988). Wildfowl: An Identification Guide to the Ducks, Geese and Swans of the World. Christopher Helm. pp. 222–224. ISBN 0-7470-2201-1.


## ചിത്രശാല

വർഗ്ഗം:ദേശാടനപ്പക്ഷികൾ
വർഗ്ഗം:കാൾ ലിനേയസ് നാമകരണം ചെയ്തവ
പരസ്യം

[thumb|right|150px|A [Coca-Cola advertisement from the 1890s]]
ഒരു ഉല്പന്നത്തേയോ, വസ്തുവിനേയോ, ഒരു പ്രസ്ഥാനത്തേയോ പൊതു ജനങ്ങളിലേയ്ക്ക് എത്തിയ്ക്കാനുള്ള ഒരു മാർഗ്ഗമാണ് പരസ്യം. അച്ചടി,ദൃശ്യ,ശ്രവ്യ മാധ്യമങ്ങളിലൂടെ ജനങ്ങളിലേയ്ക്ക് എത്തിയ്ക്കുന്നു. ആധുനിക കാലത്ത്  ഫേയ്സ് ബുക്ക്,ഇൻസ്റ്റാഗ്രാം,വാട്സ് ആപ്പ് തുടങ്ങി സമൂഹ മാധ്യമങ്ങളിലൂടെയും പരസ്യങ്ങൾ ജനങ്ങളിലേയ്ക്ക് എത്തിയ്ക്കുന്നു.  

വർഗ്ഗം:പരസ്യം
ടിയാൻഗോങ്ങ്‌ 1

ചൈന വിക്ഷേപിച്ച, മനുഷ്യവാസ യോഗ്യമായ ബഹിരാകാശനിലയമാണ് **ടിയാൻഗോങ്ങ്‌ 1** (Chinese: 天宫一号). സ്വർഗ്ഗീയ കൊട്ടാരം (Heavenly Palace) എന്നാണ് തിയാൻഗോങ് എന്നതിന്റെ വാച്യാർത്ഥം. സോവിയറ്റ് യൂണിയന്റെ ബഹിരാകാശ നിലയമായ സല്യൂട്ട് ബഹിരാകാശ നിലയത്തിന്റെ മാതൃകയിലാണ് ടിയാൻഗോങ്ങ് ബഹിരാകാശ നിലയവും രൂപ കൽപ്പന ചെയ്തിരിക്കുന്നത്. 2011 സെപ്റ്റംബർ 29 ന് രാവിലെ 9.16ന് ഗോബി മരുഭൂമിയിൽ ജിയുക്യൂവാനിലെ വിക്ഷേപണത്തറയിൽ നിന്നും ലോങ് മാർച്ച് റോക്കറ്റിന്റെ സഹായത്താൽ ഇത് വിക്ഷേപിച്ചു. താഴ്ന ഭൂസ്ഥിര ഭ്രമണപഥത്തിലാണ് ഈ ബഹിരാകാശ നിലയം സ്ഥിതിചെയ്യുന്നത്. 

ചൈനയുടെ "പ്രോജക്ട് - 921-2"  എന്ന ബഹിരാകാശ പദ്ധതിയുടെ ഭാഗമായി വിക്ഷേപിച്ച ടിയാൻഗോങ്ങ്‌ 1 ന്റെ ആയുസ്സ് ഏകദേശം രണ്ടുവർഷമായി കണക്കാക്കുന്നു. സ്ഥിരമായി പ്രവർത്തിക്കുന്ന ബഹിരാകാശനിലയത്തിൽ മനുഷ്യരെ എത്തിച്ച് ഗവേഷണം നടത്തുന്നതിന്റെ മുന്നോടിയായിട്ടാണ് ഇതിന്റെ വിക്ഷേപണം. ബഹിരാകാശ വാഹനങ്ങളുടെ പറന്നിറങ്ങൽ, നിലയവുമായുള്ള സംയോജനം, തിരികെയുള്ള യാത്ര തുടങ്ങിയ കാര്യങ്ങളെ സംബന്ധിച്ചുണ്ടാക്കേണ്ട തയ്യാറെടുപ്പുകൾ പഠിക്കുക എന്നതാണ് ഇപ്പോൾ ആൾരഹിതമായി വിക്ഷേപിച്ച ടിയാൻഗോങ്ങ്‌ 1 മോഡ്യൂളിന്റെ ലക്ഷ്യം. 2020 - ൽ പൂർത്തിയാക്കാനുദ്ദേശിക്കുന്ന ഈ ബഹിരാകാശ പദ്ധതിയുടെ ഭാഗമായി വരുന്ന നാളുകളിൽ ടിയാൻഗോങ്ങ്‌ 2, ടിയാൻഗോങ്ങ്‌ 3 ഘടകങ്ങകളും വരുന്ന നാളുകളിൽ വിക്ഷേപിക്കുവാൻ ചൈന ലക്ഷ്യമിടുന്നു. 
## അവലംബം

വർഗ്ഗം:ബഹിരാകാശനിലയങ്ങൾ
ഉദ്ഹിയഃ

ഈദുൽ അദ്ഹ ആഘോഷവേളയിൽ ദൈവപ്രീതി ആഗ്രഹിച്ചുകൊണ്ട് കാലികളെ ബലിയറുത്ത് ദാനം നൽകുന്നതിനെയാണ് **ഉദ്ഹിയഃ** (അറബിക്:أضحية)എന്നു അറിയപ്പെടുന്നത്. ഖുർബാനി എന്നും ഇതു അറിയപ്പെടുന്നു. മലയാളത്തിൽ ബലിയറുക്കൽ എന്നും വിളിക്കുന്നു. ബലിയറുക്കലുമായി ബന്ധപ്പെട്ടാണ് ഈദുൽ അദ്ഹയെ ബലിപെരുന്നാൾ എന്ന് മലയാളത്തിൽ വിശേഷിപ്പിക്കപ്പെടുന്നത്. മകനായ ഇസ്മയിലിനെ ബലിയറുക്കണമെന്ന ദൈവിക കല്പനയെ ശിരസ്സാവഹിക്കാൻ തയ്യാറായ ഇബ്രാഹീം പ്രവാചകനോട് അതു തടഞ്ഞ ദൈവം പകരം ഒരു ആടിനെ അറുക്കാൻ കല്പിച്ചതിന്റെ ആത്മാർപ്പണത്തെ പ്രതിനിധീകരിക്കുന്നതിനാണ് ഈ ആചാരം ഇസ്ലാമിൽ ഒരു ഐഛിക പുണ്യകർമ്മമാക്കിയത്. ഹിജ്റ കലണ്ടറിലെ പന്ത്രണ്ടാം മാസമായ ഹജ്ജ് മാസത്തിലെ പത്തു മുതൽ പതിമൂന്നു വരെയുള്ള ദിനങ്ങളിലാണ് (അയ്യാമുത്തശ്‌രീഖ്) ഈ കർമ്മം പുണ്യകരമായി കണക്കാക്കുന്നത്.

ബലിപെരുന്നാളിന്റെ ആദ്യദിനത്തിൽ പെരുന്നാൾ നമസ്കാരത്തിനു ശേഷമാണ് ബലിയറുക്കൽ നിർദ്ദേശിക്കപ്പെട്ടിട്ടുള്ളത്.ഒട്ടകം, ആട്, മാട് എന്നിവയാണ് ബലിക്ക് ഉപയോഗിക്കാവുന്ന മൃഗങ്ങൾ. ഒട്ടകം, മാട് എന്നീ മൃഗങ്ങൾ തനിച്ചും മറ്റുള്ളവരുമായി പങ്കു ചേർന്നും ബലി നൽകാം. പങ്കുചേരുകയാണെങ്കിൽ മൂന്ന്, അഞ്ച്,ഏഴു എന്നീ ഒറ്റയായ പങ്കാളികൾ വരെയാവാം. ബലിമൃഗം ആട് ആണെങ്കിൽ ഒരാൾ മാത്രമായി ബലി നൽകണം. ചെമ്മരിയാടാണെങ്കിൽ ഒരു വയസ്സു പ്രായമായതും കോലാടോ മറ്റു മാടുകളോ ആണെങ്കിൽ രണ്ടുവയസ്സും പൂർത്തിയാകണം. ഒട്ടകം നാലുവയസ്സായതാവണം. മാംസത്തിലെ ഒരു ചെറിയ വിഹിതം ബലിനൽകുന്നവൻ എടുക്കുകയും ബാക്കിയുള്ളത് ബന്ധുക്കൾക്കും പാവങ്ങൾക്കും ദാനം നൽകലും പണ്യകരമായി കണക്കാക്കുന്നു. ഉദ്ഹിയത്തിന്റെ മൃഗത്തിന്റെ ഒന്നും വിൽക്കാൻ പാടുള്ളതല്ല. എല്ല്, തോൽ എന്നിവയുൾപ്പെടെയുള്ള എല്ലാം ദാനമായി നൽകണം

## അവലംബം

വർഗ്ഗം:ഇസ്ലാമികാചാരങ്ങൾ
ശീമക്കൊങ്ങിണി

കേരളത്തിലുടനീളം സാധാരണയായി കാണപ്പെടുന്ന ഒരു സസ്യമാണ്‌ **ശീമക്കൊങ്ങിണി**. ചില സ്ഥലങ്ങളിൽ ഇതിനെ **കടലാടി** എന്നും **ഒടിച്ചുകുത്തി** എന്നും **വേലിയേരി** എന്നും വിളിക്കാറുണ്ട്. ഇന്ത്യയുടെ ഇതരഭാഗങ്ങളിലും പശ്ചിമേഷ്യയിൽ പൊതുവേയും ഇവ വളരുന്നു. ആംഗലേയത്തിൽ ഈ ചെടിക്ക് **ഇന്ത്യൻ സ്നേക്ക്‌വീഡ്** എന്നാണു പേര്.

= സാമാന്യ വിവരം =
നാലടിയോളം പൊക്കത്തിൽ ശീമക്കൊങ്ങിണി വളരും. ദീർഘ അണ്ഡാകാരമുള്ള ചിരവനാക്കിന്റെ പോലെയുള്ള ചെറിയ ഇലകളാണ്‌ ഇവയ്ക്ക്. ഒരു മുട്ടിൽ രണ്ട് ഇലവീതം കാണപ്പെടുന്നു.

പൂങ്കുലയ്ക്ക് ഒരടിയോളം നീളമുണ്ട്. ഇവയോട് ഒട്ടിച്ചേർന്ന് ചെറിയ നീല പൂക്കൾ വിരിയുന്നു. എല്ലാക്കാലത്തും പുഷ്പിക്കുന്ന ഈ ചെടിയുടെ പൂങ്കുലകളിൽ ഒരിക്കലും നിറയെ പുഷ്പങ്ങൾ വിരിയില്ല. അഞ്ചു ദളങ്ങളും അഞ്ചു കേസരങ്ങളും രണ്ട് അറകളോടുംകൂടിയ അണ്ഡാശയവും അടങ്ങിയതാണ്‌ ഇവയുടെ പൂക്കൾ.

= ഉപയോഗം =
പാരമ്പര്യ ചികിത്സയിൽ ഇവ അരച്ച് വ്രണങ്ങൾക്കു മുകളിൽ പുരട്ടാറുണ്ട്. പനിക്കും വാതത്തിനും ഇവയുടെ ഇല അരച്ച് സേവിക്കുന്നു.

തായ് പാരമ്പര്യ ചികിത്സാരീതിയിൽ ഇവയെ പനിക്കും മൂത്രതടസ്സത്തിനും വിയർപ്പിന്റെ ആധിക്യത്തിനും മരുന്നായി ഉപയോഗിക്കുന്നു. തായ്ലാന്റിൽ ഇതിന്റെ ഇല ഉണക്കിപ്പൊടിച്ച് തേയിലയ്ക്കു പകരം പാനീയത്തിൽ ഉപയോഗിക്കാറുമുണ്ട്.

ഹ്രസ്വകാലവിളകൾക്കു (വേനൽ കായ്കറിക്കും മറ്റും) വേലികെട്ടാൻ പലയിടങ്ങളിലും ഈ ചെടി ഉപയോഗിച്ചിരുന്നു.

## ചിത്രശാല

പ്രമാണം:StachytarphetaIndicaFlower.JPG|ശീമക്കൊങ്ങിണി പൂവ്
File:Indian_Snakeweed_-_ശീമക്കൊങ്ങിണി_01.JPG|ഇല
File:Indian_Snakeweed_-_ശീമക്കൊങ്ങിണി_02.JPG|പൂവ്
File:Flowers at Muzhappilangad101 (5).jpg|thumb|


## അവലംബം


വർഗ്ഗം:വെർബനേസി
വർഗ്ഗം:ലാമിയേൽസ്
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
കോമൺവെൽത്ത് ഗെയിംസ് 1978

1978 ലെ കോമൺ‌വെൽത്ത് ഗെയിംസ് 1976 സമ്മർ ഒളിമ്പിക്സ് ക്യൂബെക്കിലെ മോൺ‌ട്രിയാലിൽ നടന്ന് രണ്ട് വർഷത്തിന് ശേഷം കാനഡയിലെ ആൽബർട്ടയിലെ എഡ്‌മോണ്ടനിൽ 1978 ഓഗസ്റ്റ് 3 മുതൽ 12 വരെ നടന്നു.
## മെഡൽ പട്ടിക

വർഗ്ഗം:കോമൺവെൽത്ത് ഗെയിംസ്
സെൻട്രൽ ഫുഡ് ടെക്നോളജിക്കൽ റിസർച്ച് ഇൻസ്റ്റിറ്റ്യൂട്ട്, മൈസൂർ

മൈസൂറിലുളള ഈ ബഹുമുഖ ഗവേഷണകേന്ദ്രമാണ് **സെൻട്രൽ ഫുഡ് ടെക്നോളജിക്കൽ റിസർച്ച് ഇൻസ്റ്റിറ്റ്യൂട്ട്** (CSIR-Central Food Technological Research Institute). മുഖ്യമായും ഭക്ഷ്യപേയങ്ങളെ സംബന്ധിക്കുന്ന ശാസ്ത്രസാങ്കേതികപഠനങ്ങൾക്ക് മുൻ തൂക്കം നൽകുന്നു. 1950-ൽ, സി. എസ്. ഐ. ആറിൻറെ ഘടകമായി രൂപം കൊണ്ട ഈ സ്ഥാപനത്തിൽ  17 ഗവേഷണ വിഭാഗങ്ങളും 200-ൽ പരം വൈജ്ഞാനികരുമുണ്ട്. ഈ ഗവേഷണശാല വികസിപ്പിച്ചെടുത്ത പല സാങ്കേതികവിദ്യകളും ഇന്ന് വിപണിയിൽ ലഭ്യമാണ്

## പഠനസൗകര്യങ്ങൾ
പി.എച്ച്.ഡി, എം.എസ്സി (ഫുഡ് ടെക്നോളജി), എന്നിവക്കു പുറമെ സി.എഫ്.ടി.ആർ.ഐ. ഒട്ടനവധി അല്പകാല കോഴ്സുകളും നടത്തുന്നു.
## യുനൈറ്റഡ് നേഷൻസ് യൂണിവേഴ്സിറ്റി (UNU)
ഐക്യരാഷ്ട്രസഭയുടെ  കീഴിൽ
ടോക്യോ കേന്ദ്രമാക്കി 1974 മുതൽക്കൊണ്ട് പ്രവർത്തനമാരംഭിച്ച ഈ സ്ഥാപനത്തിൻറെ  മൂന്നു മുഖ്യലക്ഷ്യങ്ങൾ ശാസ്ത്രസാങ്കേതികമാർഗ്ഗങ്ങളിലൂടെ  സാമൂഹ വികസനം ഉറപ്പു വരുത്തുക, പ്രകൃതി സമ്പത്ത് സംരക്ഷിക്കുക, ദുർഭിക്ഷം ഇല്ലായ്മ ചെയ്യുക എന്നിവയാണ്.
  
യു.എൻ.യു വിൻറെ 7 അന്താരാഷ്ട്ര ഉപകേന്ദ്രങ്ങളിലൊന്നായി സി.എഫ്.ടി.ആർ.ഐ.അംഗീകരിക്കപ്പെട്ടിരിക്കുന്നു.

## പൂർണ്ണ വിവരങ്ങൾ

സെൻട്രൽ   ഫുഡ് ടെക്നോളജിക്കൽ റിസർച്ച് ഇൻസ്റ്റിറ്റ്യൂട്ട്  മൈസൂർ  - 570020.

## അവലംബം


വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
ടിസോ നദി

കിഴക്കൻ യൂറോപ്പിലെ ഒരു നദിയായ ടിസോ ഡാന്യൂബിന്റെ പ്രധാന പോഷകനദിയാണ്.  ബ്ലാക് ടിസോ, വൈറ്റ് ടിസോ എന്നീ അരുവികൾ കൂടിച്ചേർന്നാണ് ടിസോ രൂപംകൊള്ളുന്നത്. പടിഞ്ഞാറൻ ഉക്രെയ്നിലെ കാർപേതിയൻ മലനിരകളിൽ വച്ചാണിവ യോജിക്കുന്നത്. ഉക്രെയ് ൻ, ഹംഗറി, യൂഗോസ്ലാവിയ എന്നീ രാജ്യങ്ങളിലൂടെ ഒഴുകുന്ന **ടിസോ നദിക്ക്** 1350 കി. മീറ്ററോളം നീളമുണ്ട്.

ഉത്തര യുഗോസ്ലാവിയയിലൂടെ ഏകദേശം 483 കി. മീ. ഡാന്യൂബിന് സമാന്തരമായി ഒഴുകുന്ന ടിസോ നൊവിസദിന് (Novisad) കിഴക്ക് വച്ച് ഡാന്യൂബിൽ സംഗമിക്കുന്നു. തുടക്കത്തിൽ വടക്കു കിഴക്കൻ ദിശയിലേക്കൊഴുകുന്ന നദി യുഗോസ്ലാവിയയിൽ പ്രവേശിക്കുന്നതോടെ തെക്കു പടിഞ്ഞാറൻ ദിശയിലും തെക്കൻ ദിശയിലും വഴിമാറി ഒഴുകുന്നു. യുഗോസ്ലാവിയയിൽ നിർമിച്ചിട്ടുള്ള നിരവധി കനാലുകൾ ഈ രണ്ടു നദികളെയും തമ്മിൽ ബന്ധിപ്പിക്കുന്നുണ്ട്. ഒരു ജലവൈദ്യുതോത്പാദന കേന്ദ്രവും ടിസോയിൽ പ്രവർത്തിക്കുന്നു. ജലസേചനവും ഈ പദ്ധതിയുടെ പരിധിയിൽ ഉൾപ്പെടുന്നു. കോറോസ, മുറേസൽ എന്നിവയാണ് ടിസോയുടെ പ്രധാന പോഷകനദികൾ. മത്സ്യസമ്പന്നമാണ് ടിസോ നദി. ഇത് നദിയുടെ പ്രാധാന്യം ഏറെ വർധിപ്പിക്കുവാൻ സഹായകമാകുന്നുണ്ട്. 

## അവലംബം

## പുറംകണ്ണികൾ
*http://www.icpdr.org/icpdr-pages/tisza_basin.htm
*http://www.britannica.com/EBchecked/topic/597080/Tisza-River
*https://web.archive.org/web/20050405144042/http://www.grid.unep.ch/product/publication/download/tisza.pdf
*http://www.ce-review.org/00/7/kiss7.html 
*Images for tisza river

വർഗ്ഗം:ഹംഗറിയിലെ നദികൾ
വർഗ്ഗം:ഉക്രൈനിലെ നദികൾ
തീയടിക്കൽ

പത്തനംതിട്ട ജില്ലയിലെ ഒരു ഗ്രാമമാണ് **തീയടിക്കൽ**. ഇത് തിരുവല്ല - റാന്നി പ്രധാന പാതയിൽ ഇരവിപേരൂർ നിന്നും 12 കിലോമീറ്റർ ദൂരത്തായി സ്ഥിതി ചെയ്യുന്നു. 

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
പാരിസ് (ഗ്രീക്ക് പുരാണ കഥാപാത്രം)

ഗ്രീക്ക് പുരാണകഥാപാത്രമായ പാരിസ്, ട്രോയ് രാജാവായിരുന്ന പ്രിയാമിൻറെയും പത്നി ഹെകൂബയുടേയും പുത്രനായിരുന്നു. ഹെക്റ്റർ,  പാരിസിൻറെ സഹോദരനും, കസ്സാൻഡ്ര സഹോദരിയുമായിരുന്നു. സ്പാർട്ടയിലെ രാജ്ഞി ഹെലെനേയും കൊണ്ട് പാരിസ് ഒളിച്ചോടിയതാണ് ട്രോജൻ യുദ്ധത്തിനുളള മുഖ്യ കാരണം.

### ജനനം
പ്രസവത്തിന് തൊട്ടുമുൻപ് ഹെകൂബ ഒരു വിചിത്ര സ്വപ്നം കണ്ടു. താൻ ജന്മം നൽകിയത് കത്തി ജ്വലിക്കുന്ന ഒരു തീപ്പന്തത്തെയാണെന്ന്. വരാനിരിക്കുന്ന ദുരന്തങ്ങളുടെ സൂചനയാണിതെന്ന് രാജപുരോഹിതർ വിധിയെഴുതി. നവജാത ശിശുവിനെ വളരാനനുവദിച്ചുകൂടാ, കൊന്നേ പറ്റൂ എന്ന  നിർദ്ദേശം രാജദമ്പതികൾ ശരി വെച്ചെങ്കിലും സ്വയം ആ ക്രൂരകൃത്യം ചെയ്യാൻ ജന്മദാതാക്കളായ അവർക്കു അസാധ്യമായിരുന്നു. പ്രിയാം ഈ ചുമതല  ഇടയസംഘത്തിൻറെ തലവനെ ഏല്പിച്ചു.  പിഞ്ചു കുഞ്ഞിനെ ആയുധമുപയോഗിച്ച്  കൊല്ലാൻ ഇടയത്തലവനും മനസ്സു വന്നില്ല. അയാൾ കുഞ്ഞിനെ മലഞ്ചരുവിലുപേക്ഷിച്ചു. നിസ്സഹായനായ ശിശുവിന് സ്വാഭാവികമരണം നിശ്ചയം എന്നയാൾ കരുതി. വിധിനിർണ്ണയം മറ്റൊന്നായിരുന്നു. ഒരു പെൺ കരടി കുഞ്ഞിനെ പാലൂട്ടി രക്ഷിച്ചു. ഒമ്പതു ദിവസം കഴിഞ്ഞ് എന്തായെന്നറിയാൻ തിരിച്ചെത്തിയ ഇടയത്തലവൻ ശിശു ജീവനോടുകൂടി ഇരിക്കുന്നതുകണ്ട് അത്ഭുതപ്പെട്ടു. അയാൾ അതിനെ പുറത്തേറ്റി സ്വന്തം വീട്ടിലേക്കു കൊണ്ടുപോന്നു. പാരിസ് ഇടയബാലനായി വളർന്നുവന്നു. എങ്കിലും  സൌന്ദര്യവും ബുദ്ധിശക്തിയും കാരണം പാരിസ്  എല്ലാവരുടേയും ശ്രദ്ധയാകർഷിച്ചു.
### സ്വർണ്ണ ആപ്പിൾ
തെറ്റിസും പേലസുമായുളള വിവാഹത്തോടനുബന്ധിച്ച് അപ്പോളോ ഒളിമ്പസ്സ് പർവ്വതത്തിൽ  ഒരു വിരുന്നു നൽകി. മാത്സര്യദേവതയായ എറിസ്സിനു മാത്രം ക്ഷണം ലഭിച്ചില്ല. കലഹപ്രിയയായ എറിസ്സ് " ഏറ്റവും സൌന്ദര്യവതിക്ക്" എന്നെഴുതിയ സ്വർണ്ണ ആപ്പിൾ ദർബാറിലേക്ക് ഉരുട്ടിയിട്ടു. ഹീര,അഥീന, അഫ്രൊഡൈറ്റി എന്നിവരായിരുന്നു സൌന്ദര്യത്തിൽ മുൻപന്തിയിൽ നിൽക്കുന്നവർ. ഈ മൂവരും തമ്മിലുളള മത്സരത്തിന് വിധി പറയാൻ ദേവരാജാവായ സ്യൂസ് ഒരുക്കമായില്ല; പകരം, പാരിസ് ആണ് പറ്റിയ വിധികർത്താവ് എന്നഭിപ്രായപ്പെട്ടു. പാരിസിനെ മൂവരും പ്രലോഭിപ്പിക്കാൻ ശ്രമിച്ചു. അഥീന, യുദ്ധസാമർത്ഥ്യവും, ബുദധികൂർമതയും  ഹീര, ഏഷ്യയും യൂറോപ്പും അടക്കം സ്ഥലസമ്പത്തുക്കളും. അഫ്രൊഡൈറ്റി. ലോകൈകസുന്ദരി ഹെലെനെ ഭാര്യയായും പ്രതിഫലമായി വാഗ്ദാനം ചെയ്തു. പാരിസ് പ്രഖ്യാപിച്ചു അഫ്രൊഡൈറ്റിയാണ് മൂവരിൽ അഗ്രിമസ്ഥാനത്ത്.

### പാലായനം
ഹെലെൻ സ്പാർട്ടയിലെ രാജാവ് മെനിലോസിൻറെ പത്നിയായിരുന്നു. ഹെലെനെയും കൊണ്ട് ഒളിച്ചോടാൻ അഫ്രൊഡൈറ്റി രംഗമൊരുക്കിക്കൊടുത്തു.ഹെലെനെ വീണ്ടെടുക്കാൻ  ഗ്രീക്ക് യോദ്ധാക്കൾ സംഘടിതരായി ട്രോയ്ക്കെതിരെ യുദ്ധം പ്രഖ്യാപിച്ചു.ഹോമറുടെ മഹാകാവ്യം ഇലിയഡിൻറെ പ്രതിപാദ്യം ഈ യുദ്ധമാണ്.
### അന്ത്യം
യുദ്ധത്തിൽ മാരകമായി മുറിവേറ്റ പാരിസിനെ രക്ഷിക്കാൻ, ഹെലെൻ, പാരിസിൻറെ പഴയ സ്നേഹിതയോടഭ്യർത്ഥിക്കുന്നു.  വിശേഷസിദ്ധികളുളള അവൾ വിസമ്മതിക്കുന്നു. പാരിസ് താമസിയാതെ അന്ത്യശ്വാസം വലിക്കുന്നു. പാരിസിൻറെ മരണത്തോടെ യുദ്ധം അവസാനിക്കുന്നില്ല. വീരഗതി പ്രാപിക്കാൻ വീണ്ടുമെത്രയോ ട്രോജൻ യോദ്ധാക്കൾ മുന്നോട്ടു വന്നു. അവസാനം ട്രോജൻ കുതിര എന്ന ചതിപ്രയോഗത്തിലൂടെയാണ്, ട്രോയ് നഗരത്തിൻറെ പതനവും ഗ്രീക്ക് വിജയവും സാധ്യമായത്. അതോടെ ഹെലെനും മെനിലോസിൻറെ കൂടെ സ്പാർട്ടയിലേക്ക് തിരിച്ചു പോകുന്നു.

## അവലംബം

വർഗ്ഗം:ഗ്രീക്ക് പുരാണകഥാപാത്രങ്ങൾ
തത്തപ്പനി

ഒരു ജന്തുജന്യ രോഗമാണ് **തത്തപ്പനി** അഥവാ **സിറ്റാക്കോസിസ്**. ക്ലമൈഡിയോഫില സിറ്റാക്കി എന്ന ബാക്ടീരിയം മനുഷ്യരിലും, പക്ഷികളിലും ഉണ്ടാകുന്ന രോഗമാണിത്. ന്യൂമോണിയയായി തുടങ്ങി, പല അവയവങ്ങൾക്കും കേടുപാടു വരുത്താനും, മരണം വരെ ഉണ്ടാകാനും സാധ്യതയുള്ള അസുഖമാണ് സിറ്റാക്കോസിസ്. മറ്റ് പക്ഷികളെക്കലും തത്തകളിലാണ് ഈ അസുഖം കൂടുതലായും കണ്ടുവരുന്നത്. 

തത്ത, പ്രാവ്, കോഴി, താറാവ് തുടങ്ങിയ പക്ഷികളിൽ നിന്നാണ് ഈ രോഗം മനുഷ്യനിലേക്കു പകരുന്നത്. ക്ലമിഡിയ സിറ്റാക്കി (Chlamydia Psittaci) എന്ന സൂക്ഷ്മാണുവാണ് രോഗ ഹേതു. രോഗമുള്ള പക്ഷികളുടെ വിസർജ്യങ്ങളിൽ നിന്നുയരുന്ന പൊടി ശ്വസിക്കുന്നതോടെയാണ് മനുഷ്യരിലേക്ക് രോഗാണു സംക്രമണം നടക്കുന്നത്. കോഴിക്കർഷകരിലും പക്ഷികളെ വളർത്തുന്ന കടകളിൽ ജോലി ചെയ്യുന്നവരിലുമാണ് ഈ രോഗം സാധാരണയായി കണ്ടുവരുന്നത്. തത്തകളെ വളർത്തുന്ന മിക്കവർക്കും ചെറിയ തോതിൽ ഈ അപകടസാധ്യതയുണ്ട്.

## രോഗലക്ഷണങ്ങൾ
രോഗാണു ശരീരത്തിൽ പ്രവേശിച്ച് 10-14 ദിവസങ്ങൾ വരെ നീണ്ടുനിൽക്കുന്ന ഇൻകുബേഷൻ പിരീഡ് കഴിഞ്ഞതിനു ശേഷം രോഗലക്ഷണങ്ങൾ പ്രകടമാകും. അപ്രാരൂപിക ന്യൂമോണിയയാണ് ആദ്യം പ്രകടമാകുക. ടൈഫോയ്ഡ് പനിയെ അനുസ്മരിപ്പിക്കുന്ന രോഗലക്ഷണങ്ങളായ : ചൂടേറിയ പനി, സന്ധിവേദന, തൂറ്റൽ, കൺജക്ടൈവൈറ്റിസ് എന്നിവ ഉണ്ടാകാം. റോസ് നിറമുള്ള കുത്തുകൾ ശരീരത്തിൽ കാണപ്പെടാം, ഇവയെ ഹോർഡർ പുള്ളികൾ എന്നു വിളിക്കുന്നു. കൂടാതെ പ്ലീഹവീക്കവും, തലവേദനയും ഉണ്ടാകാം. എക്സ്-റേയിൽ ശ്വാസകോശ ഫീൽഡിൽ വെള്ളകലർന്ന പാടുകൾ കാണപ്പെടും. രക്തത്തിൽ പ്ലേറ്റ്ലെറ്റുകളും, ശ്വേതരക്താണുക്കളും കുറയുകയും, കരൾ എൻസൈമുകൾ കൂടുകയും ചെയ്യും. 

ഈ അസുഖം മൂലം എന്റോകാർഡൈറ്റിസ്, കരൾവീക്കം, ഹൃദയപേശിവീക്കം, കെരറ്റോകൺജക്ടൈവൈറ്റിസ് എന്നിവ ഉണ്ടാകാം. പല രോഗികൾക്കും അടിയന്തര ചികിത്സയും, കൃത്രിമ ശ്വാസോച്ഛ്വാസവും നൽകേണ്ടിവന്നേക്കാം.

രോഗം ബാധിക്കുന്ന പക്ഷികൾ അവശരായി കൂനിക്കൂടി നില്ക്കുന്നതു കാണാം. പനി, അസഹ്യമായ തലവേദന, ചുമ എന്നിവയാണ് മനുഷ്യരിൽ സാധാരണ കണ്ടുവരുന്ന ലക്ഷണങ്ങൾ. സന്ധിവേദന, തൊണ്ടവീക്കം, മൂക്കിൽനിന്ന് രക്തം വരിക, ക്ഷീണം, വിഷാദം എന്നീ ലക്ഷണങ്ങളും കാണിക്കാറുണ്ട്. ഗുരുതരാവസ്ഥയിൽ ശ്വാസതടസ്സമനുഭവപ്പെടുന്നു.

രോഗ നിവാരണത്തിന് ടെട്രാസൈക്ലിനാണ് സാധാരണയായി നിർദ്ദേശിക്കാറുള്ളത്. യഥാസമയം ചികിത്സ ലഭിക്കാതെ വന്നാൽ രോഗം ശമിക്കുന്നതിന് ആഴ്ചകളും മാസങ്ങളും വേണ്ടിവരും. രോഗം നിർണയിക്കപ്പെടാതെയും യഥാവിധി ചികിത്സ ലഭിക്കാതെയും വരുന്ന ചില സന്ദർഭങ്ങളിൽ രോഗം മാരകമാകാറുണ്ട്.

## അവലംബം

## പുറംകണ്ണികൾ
*http://emedicine.medscape.com/article/227025-overview
*http://www.nlm.nih.gov/medlineplus/ency/article/000088.htm
*http://www.multiscope.com/hotspot/psittacosis.htm 

വർഗ്ഗം:ജന്തുജന്യരോഗങ്ങൾ
എ. സുബ്ബറാവു

സിപിഐയുടെ മുതിർന്ന നേതാവും ഇ.കെ.നായനാർ മന്ത്രിസഭയിൽ  25-1-1980 മുതൽ 20-10-1981 വരെ  ജലസേചന മന്ത്രിയും ആയിരുന്നു ഡോ. എ സുബ്ബറാവു. 
## വ്യക്തിവിവരം
1919 ഒക്ടോബറിൽ ഡോ. എ. കൃഷ്ണയ്യയുടെ മകനായി ജനിച്ചു. തൊഴിൽപരമായി വൈദ്യമേഖലയിൽ പ്രവർത്തിച്ചിരുന്ന റാവു സ്വാതന്ത്ര്യ സമരത്തിലൂടെ രാഷ്ട്രീയത്തിൽ പ്രവേശിക്കുകയും ക്വിറ്റ് ഇന്ത്യാ സമരത്തിൽ പങ്കെടുക്കുകയും ചെയ്തു. അറസ്റ്റ് ചെയ്യപ്പെട്ട അദ്ദേഹത്തിന് അലിപൂർ ജയിലിൽ മൂന്ന് വർഷം കഠിന തടവ് അനുഭവിക്കേണ്ടി വന്നു.

1951-ൽ സി.പി.ഐ.യിൽ ചേർന്ന ഡോ. റാവു 1958-ൽ രാജ്യസഭയിലേക്ക് തിരഞ്ഞെടുക്കപ്പെടുകയും 1964 ഏപ്രിൽ വരെ അംഗമായി സേവനമനുഷ്ഠിക്കുകയും ചെയ്തു. തുടർന്ന് 1980-ൽ മഞ്ചേശ്വരം മണ്ഡലത്തിൽ നിന്ന് സി.പി.ഐ സ്ഥാനാർത്ഥിയായി ആറാം കേരളനിയമസഭയിലേക്ക് തിരഞ്ഞെടുക്കപ്പെട്ടു. ഏഴാം നിയമസഭയിലും  മഞ്ചേശ്വരം മണ്ഡലത്തെ പ്രതിനിധീകരിച്ച് അംഗമായിരുന്നു.

കിസാൻ സഭ, ട്രേഡ് യൂണിയനുകൾ, "ജനത രംഗഭൂമി" തുടങ്ങിയ സാംസ്കാരിക സംഘടനകൾ എന്നിങ്ങനെ വിവിധ മേഖലകളിൽ ഡോ. റാവു സജീവമായ പങ്ക് വഹിച്ചു. കാലിക്കറ്റ് സർവകലാശാല സെനറ്റിൽ ഭാഷാ ന്യൂനപക്ഷത്തെ പ്രതിനിധീകരിച്ചു. മഞ്ചേശ്വരം കോ-ഓപ്പറേറ്റീവ് സർവീസ് സൊസൈറ്റി, മഞ്ചേശ്വരം ബീഡി തൊഴിലാളി സഹകരണ സംഘം എന്നിവയുടെ പ്രസിഡന്റായും പ്രവർത്തിച്ചു. 

കായിക നാടക അതീവ തല്പരനായിരുന്ന അദ്ദേഹം പുരോഗമന പ്രസ്ഥാനങ്ങളോട് ആഭിമുഖ്യം പ്രകടിപ്പിച്ചിരുന്നു.

കാസർഗോഡ് അലോപ്പതി ചികിത്സാസമ്പ്രദായം പരിചയപ്പെടുത്തിയവരിൽ ഇദ്ദേഹം പ്രധാന പങ്കുവഹിച്ചിരുന്നു.  എ.കാശമ്മയാണ് ഭാര്യ, അവർക്ക് അഞ്ച് ആൺമക്കളും രണ്ട് പെൺമക്കളുമുണ്ട്. 14-09-2003-ന് സുബ്ബ റാവു അന്തരിച്ചു.

## തിരഞ്ഞെടുപ്പുകൾ

## രാജ്യസഭ കാലഘട്ടവും പാർട്ടിയും

* 1958-1964 : സി.പി.ഐ.

## അവലംബം

വർഗ്ഗം:ആറാം കേരള നിയമസഭയിലെ മന്ത്രിമാർ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:കേരളത്തിലെ ജലവിഭവവകുപ്പ് മന്ത്രിമാർ
വർഗ്ഗം:1919-ൽ ജനിച്ചവർ
വർഗ്ഗം:2003-ൽ മരിച്ചവർ
വർഗ്ഗം:ഒക്ടോബർ 2-ന് ജനിച്ചവർ
വർഗ്ഗം:സെപ്റ്റംബർ 14-ന് മരിച്ചവർ
സിദ്ധാർഥ് ഭരതൻ

ഒരു മലയാളചലച്ചിത്രസംവിധായകനും നടനുമാണ് **സിദ്ധാർഥ് ഭരതൻ**. നിദ്ര എന്ന ചിത്രമാണ് ഇദ്ദേഹം ആദ്യമായി സംവിധാനം ചെയ്തത്. മലയാളചലച്ചിത്രസംവിധായകൻ  ഭരതന്റെയും മലയാളനാടക, ചലച്ചിത്ര അഭിനേത്രി കെ.പി.എ.സി. ലളിതയുടേയും മകനുമാണ് സിദ്ധാർഥ്. തിരുവനന്തപുരം പട്ടം സ്വദേശിയും ജഗതി ശ്രീകുമാറിന്റെ അനന്തരവളുമായ അഞ്‌ജു എം.ദാസിനേയാണ് സിദ്ധാർഥ് വിവാഹം ചെയ്തിരിക്കുന്നത്. വടക്കാഞ്ചേരി എങ്കക്കാട്‌ *ഓർമ* എന്ന ഭവനത്തിലാണ് സിദ്ധാർഥ് വസിക്കുന്നത്.
## ചലച്ചിത്രങ്ങൾ

## അഭിനയിച്ച ചലച്ചിത്രങ്ങൾ

### സംവിധാനം ചെയ്ത ചലച്ചിത്രങ്ങൾ
* നിദ്ര (2012)
* ചന്ദ്രേട്ടൻ എവിടെയാ? (2015)
* വർണ്യത്തിൽ ആശങ്ക (2017)

## അവലംബം

## പുറത്തേക്കുള്ള കണ്ണികൾ

വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളചലച്ചിത്രനടന്മാർ
വർഗ്ഗം:1983-ൽ ജനിച്ചവർ
കസ്സാൻഡ്ര

[thumb|150px|Cassandra (center) drawing lots with her right hand predicts the downfall of [Troy in front of Priam (seated, on the left), Paris (holding the apple of discord) and a warrior leaning on a spear, presumably Hector. Fresco on plaster, 20–30 CE. from the House of the Metal Grill (I, 2, 28) in Pompeii]]
ഗ്രീക്ക് പുരാണകഥകളിലെ ഒരു ദുരന്ത കഥാപാത്രമാണ് **കസ്സാൻഡ്ര**. ഈ ട്രോയ് രാജകുമാരി, ട്രോജൻ യുദ്ധത്തിനു കാരണക്കാരനായ  പാരിസിൻറെ സഹോദരിയുമായിരുന്നു.
## ജനനം
ട്രോയ് രാജാവ്  പ്രിയാമിന് പത്നി ഹെകൂബയിലുണ്ടായ ഇരട്ടപ്പെൺകുട്ടികളായിരുന്നു  കസ്സാൻഡ്രയും ഹെലെനസും. കസ്സാൻഡ്ര, ഹെലെനേയും അഫ്രോഡൈറ്റിയേയും പോലെത്തന്നെ അതിസുന്ദരിയായിരുന്നത്രെ.

## അനുഗ്രഹവും ശാപവും
അപ്പോളോ അവളിൽ പ്രസാദിക്കുകയും ഭാവി പ്രവചിക്കാനുളള കഴിവ് അവൾക്കു വരമായി നൽകുകയും ചെയ്തു. പക്ഷേ തൻറെ പ്രേമാഭ്യർത്ഥനകൾ അവൾക്കു സ്വീകാര്യമല്ലെന്നത് അപ്പോളോക്ക്  ഒട്ടും തന്നെ രസിച്ചില്ല. വരം ഒരിക്കൽ നൽകിയാൽ തിരിച്ചെടുക്കുക അസാധ്യം. പ്രതികാരബുദ്ധിയോടെ  അപ്പോളോ കസ്സാൻഡ്രയെ ശപിച്ചു.  "നിൻറെ പ്രവചനങ്ങൾ ആരും വിശ്വസിക്കാതെ പോട്ടെ".

എല്ലാ ദുരന്തങ്ങളും മുൻകൂട്ടി കാണാൻ കഴിഞ്ഞിട്ടും, കസ്സാൻഡ്ര നിസ്സഹായയായിരുന്നു. കാരണം അവളുടെ മുന്നറിയിപ്പുകൾ, മറ്റുളളവർ ഒരു ഭ്രാന്തിയുടെ ജല്പനങ്ങളായാണ് കണ്ടത്. ഹെക്റ്ററുടെ മരണം, ട്രോജൻ കുതിരയിലൂടെയുളള ചതിപ്രയോഗം, ട്രോയ് നഗരത്തിൻറെ പതനം, അഗമെമ്നണിൻറെ വധം,സ്വന്തം മരണം എല്ലാം അവൾ കൃത്യമായി പ്രവചിച്ചു.

## അന്ത്യം
ട്രോയ് നഗരത്തിൻറെ പതനസമയത്ത്, കസ്സാൻഡ്ര, അഥീനയുടെ ക്ഷേത്രത്തിൽ അഭയം തേടി. പക്ഷേ ഗ്രീക്കു ഭടന്മാർ അവളെ കണ്ടെത്തി പീഡിപ്പിച്ചു. പിന്നീട് അഗമെംമ്നൺ കസ്സാൻഡ്രയെ സ്വന്തമാക്കി. മൈസെനയിലേക്ക് തിരിച്ചെത്തിയ ഇവരെ രണ്ടുപേരേയും ആഗമെംമ്നോണിൻറെ പത്നി ക്ലെംനസ്ട്ര തന്ത്രപൂർവ്വം വധിക്കുന്നു.
## അവലംബം

* Clarke, Lindsay. *The Return from Troy.* HarperCollins (2005). ISBN 0-00-715027-X.
* Marion Zimmer Bradley. *The Firebrand.* ISBN 0-451-45924-5
* Patacsil, Par. *Cassandra.* In *The Likhaan Book of Plays 1997-2003*. Villanueva and Nadera, eds. University of the Philippines Press (2006). ISBN 971-542-507-0
* Schapira, Laurie L. The Cassandra Complex: Living with Disbelief: A Modern Perspective on Hysteria. Toronto: Inner City Books  (1988). ISBN 0-919123-35-X.

വർഗ്ഗം:ഗ്രീക്ക് പുരാണകഥാപാത്രങ്ങൾ
വാഴത്തോപ്പ്

ഇടുക്കി ജില്ലയിലെ  ഇടുക്കി താലൂക്കിൽ ഇടുക്കി ബ്ലോക്കിലെ വാഴത്തോപ്പ് പഞ്ചായത്തിലെ  ഒരു ഗ്രാമമാണ് **വാഴത്തോപ്പ്**. പഞ്ചായത്തിൽ വാഴത്തോപ്പ് എന്ന പേരിൽ ഒരു വാർഡുമുണ്ട്.

## സ്ഥാപനങ്ങൾ
* എസ്.ജി.എച്ച്.എസ്.എസ് വാഴത്തോപ്പ് 

## സിനിമാ താരങ്ങളായ ജാഫർ ഇടുക്കി, റ്റിൻസ് ജയിംസ് എന്നീ പ്രശസ്ത വ്യക്തികൾ
* അന്തർദേശീയ നീന്തൽ താരം സാജൻ പ്രകാശ് ജനിച്ചത് ഇവിടെയാണ്.

## അവലംബങ്ങൾ
കരോൻമാടി

വടക്കേ മലബാറിൽ നെല്ലു് സൂക്ഷിക്കാനുപയോഗിച്ചിരുന്ന രീതിയാണു് **കരോൻമാടി**.  

ചാണകം തേച്ച നിലത്ത്‌ പുല്ലുവിരിക്കുന്നു. അതിനുമുകളിൽ വട്ടത്തിൽ ധാന്യം നിരത്തി കയറുകെട്ടി ബലം വരുത്തുന്നു. ഇരുപത്തഞ്ച് പറ നെല്ലുവരെ കൊളളുന്ന കരോൻമാടാറുണ്ടു്. ഭക്ഷ്ണത്തിനുള്ള നെല്ലാണ്‌ കരോൻമാടി സൂക്ഷിച്ചിരുന്നത്‌. നെൽവിത്തുകൾ ചെറിയ വൈക്കോൽപ്പൊതികളാക്കിയാണു് സൂക്ഷിക്കാറ്. 

സമൃദ്ധിയേയും ഐശ്വര്യത്തേയും സൂചിപ്പിക്കാനായി **കരോൻമാടുക** എന്ന പദം ഉപയോഗിക്കാറുണ്ട്.

## അവലംബം
 

വർഗ്ഗം:നാട്ടറിവ്
വർഗ്ഗം:നെല്ല്
വല്ലം

കൃഷിക്കാർ വിത്തു് സൂക്ഷിക്കാനുപയോഗിച്ചിരുന്ന കുട്ടകളെയാണു് **വല്ലം** എന്നു് പറയുന്നതു്.  വിത്തുകൊട്ട, വല്ലോട്ടി, മുറങ്ങളും പറക്കൊട്ടകളും എല്ലങ്ങളും ഒക്കെയാണിതിൽ പെടുന്നത്. 

വല്ലം നിർമ്മിക്കുന്നതു് അതതു ദേശത്തെ പറയസമുദായക്കാരുടെ അവകാശമായാണു് കരുതിയിരുന്നതു്. പത്തു പറ മുതൽ അമ്പതു പറ വരെ കൊളളുന്ന വല്ലങ്ങളുണ്ടു്.  വല്ലോട്ടിക്ക്‌ ആറടി വരെ ഉയരമുണ്ടാകും. അവയുടെ താഴെ ചതുരാകൃതിയിലും മുകളിലേക്ക്‌ വരുന്തോറും വൃത്താകൃതിയിലുമാണു്.  വിത്തു കണ്ടത്തിലേക്ക്‌ കൊണ്ടുപോകുന്നതിനാണു് വിത്തുകൊട്ട ഉപയോഗിച്ചിരുന്നതു്.

## അവലംബം

വർഗ്ഗം:കാർഷികോപകരണങ്ങൾ
ഫിഷ്ബേസ്

മത്സ്യകുലത്തിൽപെടുന്ന ജീവികളെ കുറിച്ചുള്ള ഒരു സമഗ്ര വിവരസംഭരണിയാണു് **ഫിഷ്ബേസ്**.

## അവലംബം

വർഗ്ഗം:ജന്തുസംബന്ധമായ വെബ്സൈറ്റുകൾ
ഈദ് ഗാഹ്

[thumb|300px|ഈദ് ഗാഹിൽ ഈദ് സന്ദേശം നൽകുന്ന ഇമാം. [ജിദ്ദ നഗരത്തിൽ നിന്നുമുള്ള ദൃശ്യം]]
മുസ്ലിംകളുടെ പെരുന്നാൾ പ്രാർത്ഥന( നമസ്കാരം) നടക്കുന്ന സ്ഥലം ആണ് **ഈദ് ഗാഹ്**.ഈദ് എന്ന അറബി പദവും ഗാഹ് എന്ന പേർഷ്യൻ പദവും ചേർന്നാണ് ഈ പ്രയോഗമുണ്ടായത്.സമയം, സ്ഥലം, ഇടം എന്നൊക്കെയാണ് ഗാഹിന്റെ സാരം.പ്രത്യേക ആവശ്യത്തിന് ഒരുമിച്ചുകൂടുന്ന സ്ഥലങ്ങളെ ഗാഹ് എന്ന് പറയാറുണ്ട്.കോടതിക്ക് *ബാർഗാഹ്* എന്നും,വിനോദങ്ങൾ അർങ്ങേറുന്ന സ്ഥലത്തിന് *ബാസീ ഗാഹ്* എന്നും പറയുന്നു.
ഖുർആനിലോ ഹദീഥിലോ ഈദ് ഗാഹ് എന്ന പ്രയോഗമില്ല.നമസ്കാരസ്ഥലം എന്ന അർഥത്തിൽ *മുസ്വല്ല* എന്ന വാക്കാണ് ഹദീഥിൽ വന്നിട്ടുള്ളത്.ഈദ് ഗാഹുകൾക്ക് അറബിയിൽ *മൈദാനുസ്വലാത്* എന്നാണ് സാധാരാണ പറയുക.
## നബിചര്യയിൽ
പെരുന്നാൾ പ്രാർത്ഥന( നമസ്കാരം) പള്ളിയിൽ വെച്ചാകാമെങ്കിലും പ്രത്യേകം സജ്ജമാക്കിയ ഈദ് ഗാഹുകളിൽ നടത്തുന്നതാണ് നബിചര്യ(സുന്നത്ത്).മുഹമ്മദ്നബി ജീവിതകാലത്തിനിടയിൽ ഒരു തവണ മാത്രമെ പള്ളിയിൽ വെച്ച് പെരുന്നാൾ പ്രാർത്ഥന നടത്തിയിട്ടുള്ളൂ( മഴയായതിനാൽ ഈദ് ഗാഹ് പ്രായോഗികമല്ലാത്തതിനാൽ).പെരുന്നാൾ ദിനത്തിൽ പ്രഭാതപ്രാർത്ഥനക്ക് ശേഷം കുളിച്ച് പുതുവസ്ത്രങ്ങളണിഞ്ഞ് കുടുംബാംഗങ്ങളോടൊത്ത്  ഈദ് ഗാഹിലെത്തണം. ദൈവത്തെ പ്രകീർത്തിക്കുന്ന വചനങ്ങൾ മുഴക്കിയാണ് ഈദ് ഗാഹുകളിൽ അണിനിരക്കേണ്ടത്. ആദ്യം രണ്ട് തവണ(റകഅത്) നമസ്കരിച്ച ശേഷം നേതാവ് (ഇമാം) ഈദ് സന്ദേശം നൽകുന്നതോടെ ഈദ് പ്രാർത്ഥന പൂർണ്ണമാകുന്നു.

## കേരളത്തിൽ
കേരളത്തിൽ ഈദ് ഗാഹുകൾ സംഘടിപ്പിക്കുന്ന പതിവ് ആദ്യകാലത്ത് ഉണ്ടായിരുന്നില്ല.1932ൽ ഒരു ബലി പെരുന്നാളിന് കണ്ണൂർ ജില്ലയിലെ തലശ്ശേരിയിലാണ്  കേരളത്തിൽ ആദ്യമായി ഈദ് ഗാഹ് സംഘടിപ്പിച്ചത്.എന്നാൽ കേരളത്തിനു പുറത്ത് ഇന്ത്യയിലെ എല്ലാ സ്ഥലത്തും ഈദ് ഗാഹുകൾ വ്യാപകമാണ്.

**ഗൾഫ് നാടുകളിൽ**
ഗൾഫ് നാടുകളിലും മലയാളികൾ ഈദുഗാഹുകൾ സംഘടിപ്പിച്ച് വരുന്നു.കുവൈത്തിലെ മലയാളികളായ വിശ്വാസികൾക്ക് വേണ്ടി ആദ്യമായി ഈദ് ഗാഹ് സംഘടിപ്പിച്ചത് കുവൈത്ത് ഇന്ത്യൻ ഇസ്ലാഹി സെൻററാണ്. അബ്ബാസിയയിൽ നടന്ന ഈദുഗാഹിന് അബ്ദുൽ അസീസ് സലഫി നേതൃത്യം നൽകി

## അവലംബം

വർഗ്ഗം:ഇസ്ലാമികം
മരവാഴ

ഓർക്കിഡ് കുടുംബത്തിൽ പെട്ട ഒരു ജീനസ്സാണ് **മരവാഴ**.  അധിസസ്യം ആയ ഇവ മറ്റ് മരങ്ങളിലോ മതിലുകളിലോ പടർന്ന് വളരുകയും വായുവിൽ നിന്നും നീരാവിയും പോഷണങ്ങളും വലിച്ചെടുക്കുകയും ചെയ്യുന്നു. ഹോർട്ടികൾച്ചറൽ ട്രേഡിൽ ചുരുക്കത്തിൽ വി. എന്നുപയോഗിക്കുന്നു.

## ചിത്രശാല

പ്രമാണം:Vanda spathulata 505.jpg|മരവാഴ
പ്രമാണം:Vanda spathulata.JPG|മരവാഴയുടെ പൂങ്കുല


## അവലംബം

വർഗ്ഗം:സസ്യങ്ങൾ
വർഗ്ഗം:മരവാഴകൾ
യുവേഫ കപ്പ് വിന്നേഴ്സ് കപ്പ്

1960 മുതൽ 1999 വരെ യുവേഫ സംഘടിപ്പിച്ച ഒരു അന്താരാഷ്ട്ര ഫുട്ബോൾ ടൂർണമെന്റ് ആയിരുന്നു **യുവേഫ കപ്പ് വിന്നേഴ്സ് കപ്പ്**. *യൂറോപ്യൻ കപ്പ് വിന്നേഴ്സ് കപ്പ്* എന്നായിരുന്നു ഈ മത്സരം ആദ്യം അറിയപ്പെട്ടിരുന്നത്. യൂറോപ്പിലെ ഏറ്റവും മികച്ച ഫുട്ബോൾ ക്ലബ്ബുകളാണ് ഈ ടൂർണമെന്റിൽ മത്സരിക്കുന്നത്. യൂറോപ്പിലെ പ്രാദേശിക കപ്പ് വിജയികളാണ് ഈ ടൂർണമെന്റിൽ പങ്കെടുക്കുന്നത്. 1998-99 സീസണിലാണ് ഈ മത്സരം അവസാനമായി സംഘടിപ്പിച്ചത്. അതിനു ശേഷം യുവേഫ കപ്പുമായി ഈ ടൂർണമെന്റിനെ ലയിപ്പിച്ചു. റദ്ദാക്കുന്നതു വരെ, യുവേഫ ചാമ്പ്യൻസ് ലീഗിനു ശേഷം യൂറോപ്പിലെ ഏറ്റവും പ്രധാനപ്പെട്ട ക്ലബ് ടൂർണമെന്റായിരുന്നു ിത്.

## സംക്ഷിപ്ത ചരിത്രം

### ക്ലബു് തിരിച്ചു്

വർഗ്ഗം:ഫുട്ബോൾ മത്സരങ്ങൾ
യുവേഫ യൂറോപ്പ ലീഗ്

1971 മുതൽ യുവേഫ സംഘടിപ്പിക്കുന്ന ഒരു അന്താരാഷ്ട്ര ഫുട്ബോൾ ടൂർണമെന്റ് ആണ് **യുവേഫ യൂറോപ്പ ലീഗ്**. **യുവേഫ കപ്പ്** എന്നാണ് ഈ മത്സരം ആദ്യം അറിയപ്പെട്ടിരുന്നത്. പ്രാദേശിക ലീഗുകളിലെയും മറ്റ് മത്സരങ്ങളിലെയും പ്രകടനങ്ങളിലൂടെ യോഗ്യത നേടിയ യൂറോപ്യൻ ക്ലബ്ബുകളാണ് ഈ ടൂർണമെന്റിൽ പങ്കെടുക്കുന്നത്. നിലവിൽ, യുവേഫ ചാമ്പ്യൻസ് ലീഗിനു ശേഷം യൂറോപ്പിലെ ഏറ്റവും പ്രധാനപ്പെട്ട ക്ലബ് ടൂർണമെന്റാണിത്.

വർഗ്ഗം:ഫുട്ബോൾ മത്സരങ്ങൾ
തുരിശ്

ചെമ്പ് ഓക്സിജനുമായി ചേർന്നുണ്ടാകുന്ന ഒരു പദാർത്ഥം. ശാസ്ത്രനാമം **കോപ്പർ സൾഫേറ്റ്**. **കുപ്രിക്ക് സൾഫേറ്റ്** എന്നും അറിയപ്പെടുന്നു. രാസസൂത്രം CuSO<sub>4</sub>. നീലനിറത്തിലാണ് ഇത് സാധാരണ കണ്ടുവരുന്നത്.

ഒരു കീടനാശിനികൂടിയായ ഇത് ബോർഡോ മിശ്രിതത്തിലെ പ്രധാന ചേരുവയാണ്.

## അവലംബം


വർഗ്ഗം:രാസവസ്തുക്കൾ
യുവേഫ സൂപ്പർ കപ്പ്

197 മുതൽ യുവേഫ സംഘടിപ്പിക്കുന്ന ആണ്ടുതോറും നടക്കുന്ന ഒരു ഫുട്ബോൾ മത്സരമാണ് **യുവേഫ സൂപ്പർ കപ്പ്**. **യുവേഫ കപ്പ്** എന്നാണ് ഈ മത്സരം ആദ്യം അറിയപ്പെട്ടിരുന്നത്. യുവേഫ നടത്തുന്ന ടൂർണമെന്റുകളായ യുവേഫ ചാമ്പ്യൻസ് ലീഗിലെയും യുവേഫ യൂറോപ്പ ലീഗിലെയും വിജയികളാണ് ഈ മത്സരത്തിൽ ഏറ്റുമുട്ടുന്നത്. സീസണിന്റെ തുടക്കത്തിൽ, ഓഗസ്റ്റ് മാസത്തിലാണ് ഈ മത്സരം നടക്കുന്നത്.

1972 മുതൽ 1999 വരെ യൂറോപ്യൻ കപ്പിലെയും (യുവേഫ ചാമ്പ്യൻസ് ലീഗ്) യൂറോപ്യൻ കപ്പ് വിന്നേഴ്സ് കപ്പിലെയും (യുവേഫ കപ്പ് വിന്നേഴ്സ് കപ്പ്) വിജയികൾ തമ്മിലായിരുന്നു ഈ മത്സരം നടന്നിരുന്നത്. യൂറോപ്യൻ കപ്പ് വിന്നേഴ്സ് കപ്പ് റദ്ദാക്കിയതിനെ തുടർന്ന് യുവേഫ യൂറോപ്പ ലീഗിലെ വിജയികളാണ് പകരം മത്സരിക്കുന്നത്.

വർഗ്ഗം:ഫുട്ബോൾ മത്സരങ്ങൾ
ദക്ഷിൺ ദിനജ്പൂർ ജില്ല

പശ്ചിമ ബംഗാൾ സംസ്ഥാനത്തിലെ ഒരു ജില്ലയാണ് **ദക്ഷിൺ ദിനജ്പൂർ**. ദക്ഷിൺ ദിനജ്പൂർ ജില്ലയ്ക്ക് 2,219 ച.കി.മീ. വിസ്തീർണമുണ്ട്. ജനസംഖ്യ: 16,70,931 (2011); ജനസാന്ദ്രത: 753/ ച.കി.മീ. (2011); 
*അതിരുകൾ: വടക്കും തെക്കും കിഴക്കും ബംഗ്ലാദേശ്; പടിഞ്ഞാറ് ഉത്തർ ദിനജ്പൂർ, മാൽഡ ജില്ലകൾ; 
*ആസ്ഥാനം: ബലാർഘഢ്.

പൊതുവേ നിരപ്പാർന്ന എക്കൽ സമതലത്താൽ സമ്പന്നമാണ് ദക്ഷിൺ ദിനജ്പൂർ. നാമമാത്രമായി വനഭൂമിയുള്ള ഈ ജില്ലയിൽ ജലസേചനസൗകര്യം അപര്യാപ്തമാണ്. പുണർഭാവയും അത്രായുമാണ് മുഖ്യ നദികൾ. മഴക്കാലത്ത് പുണർഭാവയിൽ ഗതാഗതം സാധ്യമാകാറുണ്ട്.

## പ്രധാനകാർഷിക വിളകൾ

പ്രധാനമായും കാർഷികമേഖലയിൽ അധിഷ്ഠിതമാണ് ജില്ലയുടെ ധനാഗമമാർഗം. മുഖ്യ വിളകളായ നെല്ല്, ചണം, കടുക്, കരിമ്പ്, പയറുവർഗങ്ങൾ, പുകയില, മുളക്, പച്ചക്കറി എന്നിവയ്ക്കു പുറമേ നേന്ത്രപ്പഴം, മാങ്ങ, ചക്ക, കൈതച്ചക്ക, ഈന്തപ്പഴം തുടങ്ങിയ ഫലവർഗങ്ങളും ഇവിടെ ഉത്പാദിപ്പിക്കുന്നു. കന്നുകാലി വളർത്തലിനെ ആശ്രയിച്ചു ജീവിക്കുന്ന ചെറിയൊരു വിഭാഗവും ജില്ലയിലുണ്ട്. വ്യാവസായികമായി പിന്നോക്കം നിൽക്കുന്ന ഈ ജില്ലയുടെ ഗതാഗതമേഖലയിൽ റോഡുകൾക്കാണ് മുൻതൂക്കം.

## ജനങ്ങൾ

ഹിന്ദു, മുസ്ലിം, ക്രിസ്ത്യൻ മതവിഭാഗക്കാർ ഇടകലർന്ന് വസിക്കുന്ന പ്രദേശമാണ് ദക്ഷിൺ ദിനജ്പൂർ. ബംഗാളിയും ഹിന്ദിയുമാണ് മുഖ്യ വ്യവഹാര ഭാഷകൾ. ബൻഘട്ട് (Bangath), ഡാൽദിഗി (Dhaldighi), കാൽദിഗി (Kaldighi), തപൻദിഗി (Tapendighi), ബൈർഹത്ത (Bairhatta) തുടങ്ങിയ പ്രദേശങ്ങൾക്ക് വിനോദ സഞ്ചാര പ്രാധാന്യമുണ്ട്. 

## അവലംബം

## പുറംകണ്ണികൾ
*http://ddinajpur.nic.in/
*http://ddinajpur.nic.in/
*ദക്ഷിൺ ദിനജ്പൂർ ഡിസ്ട്രിക്റ്റ്

വർഗ്ഗം:പശ്ചിമ ബംഗാളിലെ ജില്ലകൾ
ബസറ

**ബസറ** ഇറാഖിലെ ഏറ്റവും വലിയ രണ്ടാമത്തെ നഗരം.പ്രധാന  തുറമുഖം സ്ഥിതിചെയ്യുന്ന നഗരം.632 ൽ ഉമർ ബിൻ ഖതാബിന്റെ നിർദ്ദേശപ്രകാരം ഉത്ബത്ബ്നു ഗസ്്വാൻ നിർമ്മിച്ച ഈ നഗരം ബാഗ്ദാദിൽ നിന്നും 550 കി.മീ തെക്കു കിഴക്കായി സ്ഥിതി ചെയ്യുന്നു. ഇറാഖിന്റെ പ്രധാന എണ്ണ ഖനന കേന്ദ്രങ്ങൾ സ്ഥിതിചെയ്യുന്നത് ബസറയിലും പരിസരത്തുമാണ് എ ഡി 1635ൽ ബസറയിൽ ബ്രിട്ടീഷ് ഈസ്റ്റ് ഇന്ത്യാ കമ്പനി ഒരു ഫാക്റ്ററി ആരംഭിക്കുന്നതോടെയാണ് ബ്രിട്ടന്റെ ഇടപെടൽ പശ്ചിമേഷ്യയിൽ വ്യാപിച്ചത്.

## അവലംബം

വർഗ്ഗം:ഇറാഖിലെ നഗരങ്ങൾ
വലിയ വയൽനായ്ക്കൻ

കൊറ്റി കുടുംബത്തിലെ ഒരു പക്ഷിയാണ്‌ **വലിയ വയൽനായ്ക്കൻ **  .  അടുത്ത കാലം വരെ ഇന്ത്യൻ ഉപഭൂഖണ്ഡത്തിൽ സാധാരണയായി കാണപ്പെട്ടിരുന്നെങ്കിലും ഇപ്പോൾ വംശനാശഭീഷണി നേരിടുകയാണ്‌.

## സാമാന്യ വിവരണം
ഒന്നര മീറ്ററോളം ഉയരമുള്ള വലിയ വയൽനായ്ക്കൻ ഇന്ത്യയിലെ കൊറ്റികളിൽ ഏറ്റവും വലിപ്പമുള്ള പക്ഷിയാണ്‌.  കറുപ്പും ചാരനിറവും ശോഭയില്ലാത്ത വെളുപ്പുനിറവുമാണിവയ്ക്ക്. കൊക്കിന്‌ ആപ്പിന്റെ ആകൃതിയുള്ള ഇളം മഞ്ഞ നിറമാണ്‌. ഞാറപ്പക്ഷികൾ ഒഴിച്ചാൽ ഏറ്റവും വലിയ കൊക്കുകൾ ഇവയാണ് . നെഞ്ചിൽ നിന്ന് തൂങ്ങിക്കിടക്കുന്ന ഒരു ചുവന്ന സഞ്ചിയും ഇവയ്ക്കുണ്ട്. പട്ടാളച്ചിട്ടയിൽ കവാത്തു ചെയ്യുന്നതുപോലെയാണ്‌ ഇവയുടെ നടത്തം എന്നതിനാലാണ്‌ ആംഗലേയത്തിൽ adjutant എന്ന പേർ വിളിക്കുന്നത്. വലിപ്പക്കൂടുതൽ മൂലം ഇവ അല്പ്പദൂരം ഓടിയശേഷമാണ്‌ പറന്നുയരാറ്. വയൽനായ്ക്കൻ  എന്ന പക്ഷിയും ഇതേ കുടുംബത്തിലേതാണ്‌. കാഴ്ചയിൽ ആൺ, പെൺ പക്ഷികളെ തിരച്ചറിയാനുള്ള വ്യത്യാസങ്ങൾ പ്രകടമല്ല.

## ആഹാരം
വറ്റിവരുന്ന പാടങ്ങൾ, ചതുപ്പുകൾ, എച്ചിൽ എന്നിവയിലാണ്‌ സാധാരണയഅയി വലിയ വയൽനായ്ക്കൻ ഇരതേടാറ്. ചത്തതും കരയടിഞ്ഞതുമായ മത്സ്യങ്ങൾ, ചതുപ്പിലെ മറ്റു പ്രാണികൾ,  ഇഴജന്തുക്കൾ തുടങ്ങിയവയാണ്‌ പ്രധാന ഭക്ഷണം.  ശവം തിന്നാനും ഇവ കഴുകന്മാരോടൊത്ത് കൂടാറുണ്ട്.‌ 

## പ്രജനനം
ശിശിരകാലത്താണ്‌ ഇവ പ്രജനനം ചെയ്യുക. ഉയരമുള്ള മരങ്ങളിലും പാറക്കെട്ടിനു മുകളിലും കമ്പുകൾ നിരത്തി വലിയ കൂടുണ്ടാക്കും.   കോളനികൾ ആയാണ്‌ കൂടുകെട്ടുക. ഒരു  പ്രജനന സമയത്ത് വലിയ വയൽനായ്ക്കൻ പിടകൾ മൂന്നോ നാലോ മുട്ടകൾ ഇടാറുണ്ട്.  മുപ്പത്തഞ്ച് ദിവസത്തോളം അടയിരുന്നു വിരിയ്ക്കുന്ന കുഞ്ഞുങ്ങളെ അഞ്ചുമാസത്തോളം മാതാപിതാക്കൾ കൂട്ടിനുള്ളിൽ തീറ്റിപ്പോറ്റിയശേഷമാണ്‌ പറക്കമുറ്റാറ്‌. ഇത്രയും കാലം ഉയരത്തിലെ കൂട്ടിനുള്ളിൽ ജീവിക്കുന്നതുകാരണം കുഞ്ഞുങ്ങൾ താഴെ വീണ്‌ ചത്തുപോകുക വളരെ സാധാരണമാണ്‌.

## വംശനാശ ഭീഷണി
മനുഷ്യനൊഴികെ ഒരു ജന്തുവിൽ നിന്നും ആരോഗ്യമുള്ള, പ്രായപൂർത്തിയായ വയൽ നായ്ക്കനു ഭീഷണിയില്ല. എന്നാൽ   മലിനീകരണം, സ്വാഭാവിക വാസകേന്ദ്രങ്ങളുടെ നാശം, വേട്ട,  കീടനാശിനി പ്രയോഗം,  ചതുപ്പ് വരൾച്ചയും നികത്തലും തുടങ്ങിയവ മൂലം  ഇവ ഇന്ന് വംശനാശഭീഷണിയിലാണ്‌.

## അവലംബം


വർഗ്ഗം:പക്ഷികൾ
തന്ത്രികൾ

ക്ഷേത്രങ്ങളിലെ പൂജാദികർമങ്ങൾ ശാസ്ത്രാനുസരണം നിശ്ച യിച്ചു നടത്തുകയോ നടത്തിക്കുകയോ ചെയ്യുന്നവർ **തന്ത്രികൾ**‍ എന്ന പേരിൽ അറിയപ്പെടുന്നു. ക്ഷേത്രകാർമികൻ, പുരോഹിതൻ എന്നീ പേരുകളിലും അറിയപ്പെടുന്നു. പ്രാചീനകാലം മുതൽ തന്ത്രം കാരായ്മാവകാശമായിരുന്നു. ദൈവികമായ കാര്യങ്ങളെക്കുറിച്ചു വിധി പറയുന്നതിനുള്ള അധികാരം തന്ത്രികളിലാണു നിക്ഷിപ്തമായിട്ടുള്ളത്. തന്ത്രികൾ ക്ഷേത്രത്തിലനുഷ്ഠിക്കുന്ന പ്രവൃത്തികളാണ് *തന്ത്രം* എന്ന പേരിലറിയപ്പെടുന്നത്.

കോഴിക്കോട്ടിരി (കൊട്ടിയൂരമ്പലം),പുഴക്കര ചേന്നാസ് (ഗുരുവായൂരമ്പലം), താഴമൺ (ശബരിമല ക്ഷേത്രം), കുഴിക്കാട്ടില്ലം (തിരുവല്ല വല്ല്യമ്പലം) ഭദ്രകാളിമറ്റപ്പിള്ളി, ഇതൊക്കെ കേരളത്തിലെ പ്രസിദ്ധ താന്ത്രിക കുടുംബമാണ് .

ക്ഷേത്രങ്ങളോടനുബന്ധിച്ചുള്ള കൊടിയേറ്റം,ആറാട്ട്, , പള്ളിവേട്ട തുടങ്ങിയുള്ള ചടങ്ങുകളൊക്കെ നിർവഹിക്കുന്നത് തന്ത്രിമാരാണ്.

ക്ഷേത്രങ്ങളിലെ പൂജാദികളായ ആഭ്യന്തരകർമങ്ങൾ ശാസ്ത്രാ ചാരമനുസരിച്ച് നിശ്ചയിച്ചു നടത്തുകയോ, തങ്ങളുടെ മേൽനോട്ടത്തിൽ അവയെ നടത്തിക്കുകയോ ചെയ്യുന്ന ആചാര്യന്മാരാണ് *തന്ത്രികൾ* എന്ന് കേരളീയ സംസ്കൃത സാഹിത്യ ചരിത്രത്തിൽ പരാമർശം ഉണ്ട്.

നന്നായി സ്ഥിതിചെയ്യുമീശ്വരസ്വരൂപത്തെ തന്ത്രിയെപ്പോലെ പൂജിച്ചിടാം എന്ന് *ചിത്രരാമായണവും* *തന്ത്രി നമ്പൂതിരിപ്പാട് ക്ഷേത്രത്തിൽ ഭരണം നടത്തുന്നതിന് അധികാരി*'എന്ന് *ട്രിവാൻഡ്രം സാൻസ്ക്രിറ്റ് മാനുവലിൽ* നാഗമയ്യയും തന്ത്രിമാരെക്കുറിച്ച് രേഖപ്പെടുത്തിക്കാണുന്നു.

## ഇതുകൂടികാണുക

*തന്ത്രശാസ്ത്രം

വർഗ്ഗം:ഹൈന്ദവം
ഗ്രാമസഭ

**ഗ്രാമസഭ** എന്നാൽ, ജനാധിപത്യ ഭരണക്രമത്തിൽ സാധാരണ ജനങ്ങൾക്ക് ഭരണത്തിൽ നേരിട്ട് പങ്കാളിത്തം ലഭിക്കുന്ന ഏക സംവിധാനമാണ്. ഒരു  ഗ്രാമപ്പഞ്ചായത്തിലെ  ഓരോ വാർഡിലെയും മുഴുവൻ സമ്മതിദായകരും  അതതു വാർഡിന്റെ ഗ്രാമസഭകളിലെ അംഗങ്ങളാണ്. ബന്ധപ്പെട്ട ഗ്രാമപ്പഞ്ചായത്തംഗമാണ് ഗ്രാമസഭാ കൺവീനർ . ഗ്രാമപ്പഞ്ചായത്ത് പ്രസിഡന്റാണ് അദ്ധ്യക്ഷൻ. വർഷത്തിൽ 4 പ്രാവശ്യമെങ്കിലും ഗ്രാമസഭ യോഗം ചേരണം. ആകെ ഗ്രാമസഭാംഗങ്ങളുടെ 10 ശതമാനമാണ് ക്വാറം.എന്നാൽ ക്വാറം തികയാതെ മാറ്റി വെച്ച്,  പിന്നീട്  ചേരുന്ന യോഗത്തിന്റെ ക്വാറം 50 ആയിരിക്കേണ്ടതാണ് .  10 ശതമാനത്തിലധികം സമ്മതിദായകർ രേഖാമൂലം ആവശ്യപ്പെട്ടാൽ രണ്ട് സാധാരണ യോഗങ്ങൾക്കിടയിൽ ഒരു പ്രത്യേക യോഗവും ചേരേണ്ടതുണ്ട്. 
ലഘുചിത്രം|കേരളത്തിലെ ഗ്രാമപഞ്ചായത്തിന്റെ ഘടന

ഗ്രാമസഭയുടെ യോഗം 3 മാസത്തിലൊരിക്കൽ വിളിച്ചുകൂട്ടുന്നതിൽ തുടർച്ചയായി രണ്ടുതവണ വീഴ്ചവരുത്തിയാൽ ബന്ധപ്പെട്ട അംഗത്തിന്റെ അംഗത്വം നഷ്ടമാകും. മുൻവർഷത്തെ വികസന പരിപാടികളും നടപ്പുവർഷത്തിൽ ഏറ്റെടുക്കാനുദ്ദേശിക്കുന്ന വികസന പരിപാടികളും ഇതിനുവേണ്ടിവരുന്ന ചെലവുകൾ സംബന്ധിച്ച ഒരു റിപ്പോർട്ടും മുൻവർഷത്തെ വാർഷികക്കണക്കുകളുടെ ഒരു സ്റ്റേറ്റ്മെന്റും ഭരണ നിർവ്വഹണാധികാരസ്ഥന്റെ (സെക്രട്ടറിയുടെ) ഒരു റിപ്പോർട്ടും ആദ്യയോഗത്തിൽ ഗ്രാമസഭ മുമ്പാകെ വയ്ക്കുന്നു. ഗ്രാമസഭകളുടെ ശുപാർശകൾക്കും നിർദ്ദേശങ്ങൾക്കും ത്രിതല പഞ്ചായത്തുകൾ അർഹമായ പരിഗണന നൽകുന്നു. ഗ്രാമസഭകൾക്ക് പ്രത്യേക ചുമതലകളും പഞ്ചായത്തീരാജ് നിയമത്തിൽ വ്യവസ്ഥ ചെയ്തിട്ടുണ്ട്. വിവിധ ക്ഷേമപദ്ധതികൾക്കുള്ള ഗുണഭോക്താക്കളെ തെരഞ്ഞെടുക്കാനുള്ള ചുമതല ഗ്രാമസഭകൾക്കാണ്. ഗ്രാമസഭയിലൂടെയാണ് ഗ്രാമപ്പഞ്ചായത്തുകളുടെ പദ്ധതികൾ ഉരുത്തിരിയുന്നത്. പദ്ധതിയാസൂത്രണത്തിലും നിർവ്വഹണത്തിലും ഗ്രാമസഭകൾക്ക് നിർണ്ണായകമായ സ്ഥാനം നിയമം വ്യവസ്ഥ ചെയ്തിട്ടുണ്ട്.ഗ്രാമസഭയിൽ പാസ്സാക്കിയ ഒരു കാര്യം റദ്ദാക്കുന്നതിന് പാർലമെന്റിന് പോലും അധികാരമില്ല.
## അവലംബം

വർഗ്ഗം:ഇന്ത്യയിലെ തദ്ദേശ ഭരണം
ഇന്റർ-സിറ്റീസ് ഫെയേഴ്സ് കപ്പ്

1955 മുതൽ 1971 വരെ നടന്ന ഒരു അന്താരാഷ്ട്ര ഫുട്ബോൾ ടൂർണമെന്റ് ആണ് **ഇന്റർ-സിറ്റീസ് ഫെയേഴ്സ് കപ്പ്**. പേര് സൂചിപ്പിക്കുന്നത് പോലെ അന്താരാഷ്ട്ര വ്യാപാരമേളകളെ പ്രോത്സാഹിപ്പിക്കന്നതിനു വേണ്ടിയാണ് ഈ ടൂർണമെന്റ് സ്ഥാപിച്ചത്.

വർഗ്ഗം:ഫുട്ബോൾ മത്സരങ്ങൾ
ഫൈറ്റോഫ്തോറോ പാമിവോറ

കൂമ്പുചീയലിന് ഹേതുവായ രോഗാണുവാണ് **ഫൈറ്റോഫ്തോറോ പാമിവോറ**. തെങ്ങും കവുങ്ങും ഉൾപ്പെടുന്ന പനവർഗ്ഗങ്ങളിലാണ് ഈ രോഗം പ്രധാനമായും കണ്ടുവരുന്നത്.  നാമ്പോലയ്ക്ക് ചുറ്റുമുള്ള ഒന്നോ രണ്ടോ ഇലകൾക്ക് മഞ്ഞനിറം ഈ രോഗത്തിന്റെ ആരംഭമായി കണക്കാക്കാം. ക്രമേണ നാമ്പ് ഉണങ്ങി വാടിപ്പോകുന്നു. ഓലകളുടെ ചുവടുഭാഗം ഇതോടൊപ്പം തന്നെ അഴുകി ഒരു തരം ദുർഗന്ധം പുറപ്പെടുവിക്കുന്നു. ആരംഭദശയിൽ തന്നെ നിയന്ത്രിച്ചില്ലെങ്കിൽ രോഗം ഗുരുതരമായി ചെടി നശിച്ച് പോകാൻ സാധ്യതയുണ്ട്.നാമ്പ് നശിച്ച് കഴിഞ്ഞു കുറച്ചുനാൾ കൂടി ചുറ്റുമുള്ള ഓലകളും മറ്റും വാടിപ്പോകാതെ അതേപടി നിൽക്കും. എല്ലാ പ്രായത്തിലുള്ള തെങ്ങിനേയും ഇത് ബാധിക്കുമെങ്കിലും ഇളംപ്രായത്തിലുള്ള തെങ്ങുകളിലാണ് കൂടുതൽ പ്രശ്നമായി തീരുന്നത്. അന്തരീക്ഷതാപനില വളരെ കുറഞ്ഞിരിയ്ക്കുകയും ഈർപ്പാംശം കൂടിയിരിക്കുകയും ചെയ്യുന്ന വർഷക്കാലങ്ങളിലാണ് രോഗം കൂടുതലായി കാണപ്പെടുന്നത്.

പ്രാരംഭകാലത്ത് രോഗം കണ്ടുപിടിച്ചാൽ മണ്ടയിൽ ബോർഡോ കുഴമ്പ് പുരട്ടണം. പുരട്ടുന്നതിന് മുമ്പ് രോഗബാധിതമായ ഭാഗങ്ങൾ വെട്ടിമാറ്റി വൃത്തിയാക്കുകയും വേണം. അതിനുശേഷം ഈ ഭാഗം അടുത്ത ഒരു പുതുനാമ്പ് ഉണ്ടാകുന്നതുവരെ കെട്ടിപ്പൊതിഞ്ഞ് സൂക്ഷിക്കണം. രക്ഷപ്പെടുത്താൻ കഴിയാത്തവിധം രോഗം ബാധിച്ച സസ്യങ്ങൾ വെട്ടി തീയിട്ടുനശിപ്പിച്ചുകളയണം.

വർഗ്ഗം:തെങ്ങിന്റെ രോഗങ്ങൾ
ഇശൽ

മാപ്പിളപ്പാട്ടിലെ വൃത്തങ്ങൾക്ക് പറയുന്ന പേരാണ് **ഇശൽ**. മട്ട്, രീതി, ചേൽ, ഈണം, വൃത്തം എന്നൊക്കെയാണ് ഇശലിന് അർഥം. തമിഴിലെ *ഇയൽ* എന്ന വാക്കാണ് ഇശലിന്റെ മൂലരൂപം എന്ന് കരുതപ്പെടുന്നു. ഇശലുകൾ മിക്കതും ദ്രാവിഡ വൃത്തത്തിലുള്ള ഗീതങ്ങളുടെ അനുകരണങ്ങളാണ്. കൂടാതെ കേക, കാകളി, മഞ്ജരി, പാന, നതോന്നത, ഓട്ടംതുള്ളൽ എന്നിവയുടെ മാതൃകയിലും ഇശലുകളുണ്ട്.

## അവലംബം

വർഗ്ഗം:വൃത്തങ്ങൾ (വ്യാകരണം)
കാറ്റുവീഴ്ച

ലഘുചിത്രം|കാറ്റുവീഴ്ചയുടെ തുടക്കം
തെങ്ങുകളെ ബാധിയ്ക്കുന്ന ഒരു രോഗമാണ്  **കാറ്റുവീഴ്ച**. ഒരു വേരുരോഗമായ ഇതിന് ഏകദേശം 100 വർഷത്തിലേറെ പഴക്കമുണ്ട്. 1882 - ൽ ഉണ്ടായ വലിയ വെള്ളപ്പൊക്കത്തിന് ശേഷമാണ് ഇത് കേരളത്തിൽ പ്രത്യക്ഷപ്പെട്ടത് എന്നനുമാനിക്കുന്നു. തിരുവനന്തപുരം, ആലപ്പുഴ, തൃശ്ശൂർ, കൊല്ലം, കോട്ടയം, പത്തനംതിട്ട, എറണാകുളം എന്നീ ജില്ലകളിലാണ് വേരുരോഗം കൂടുതലായി കാണപ്പെടുന്നത്. കേരളത്തിൽ കൂടാതെ തമിഴ്‌നാടിലെ ചില സ്ഥലങ്ങളിലും, ഗോവയിലും ഈ രോഗം കണ്ടു വരുന്നു. 

## രോഗലക്ഷണം
ഓലക്കാലുകൾ ഉള്ളിലേയ്ക്ക് വളയുക, ഓലകൾ പൊതുവെ മഞ്ഞനിറമാവുക, ഓലക്കാലുകളുടെ അരികുകൾ ഉണങ്ങിനശിക്കുക ഇവയാണ് പ്രധാന ലക്ഷണങ്ങൾ. ഇതിന്റെ ഫലമായി വിളവ് ഗണ്യമായി കുറയും. തേങ്ങയുടെ വലിപ്പം കുറയുന്നു. കൊപ്രയുടെ കനം കുറയുന്നു. ഈ കൊപ്രയിൽ നിന്ന് ആട്ടിക്കിട്ടുന്ന എണ്ണയുടെ അളവും കുറവായിരിയ്ക്കും. 

ചെറു പ്രായത്തിലുളള തെങ്ങുകളിലും തെങ്ങിൻതൈകളിലും  മട്ടലുകൾ വളയുന്നതാണ് പ്രധാന ലക്ഷണം. ഗുണനിലവാരം കുറഞ്ഞ 'റബ്ബറി കൊപ്ര' ഇടയോലകളുടെ മഞ്ഞളിക്കൽ, ഓലത്തുമ്പുകൾ ഒടിഞ്ഞു തൂങ്ങൽ, പൂങ്കുകരിച്ചിൽ എന്നിവയാണ് കാറ്റുവീഴ്ചയുമായി ബന്ധപ്പെട്ടു കാണുന്ന മറ്റ് ലക്ഷണങ്ങൾ.

## രോഗകാരണം
ഫൈറ്റോപ്ളാസ്മ എന്ന രോഗാണുവാണ് കാറ്റുവീഴ്ചയുണ്ടാക്കുന്നതു്. ഇത് മൈക്കോപ്ളാസ്മ പോലെയുളള ജീവി എന്നാണ് നേരെത്തെ അറിയപ്പെട്ടിരുന്നത്. 1993 ലെ അന്താരാഷ്ട്ര സമ്മേളനത്തിൽ വച്ച് ഇതിന്റെ പേര് ഫൈറ്റോപ്ളാസ്മ എന്നാക്കി മാറ്റി. വൈറസിന്റയും ബാക്ടീരിയയുടെയും ഇടയിലുളള ഒരു സൂക്ഷ്മ ജീവിയാണിത്. 

## നിയന്ത്രണ രീതികൾ
* രോഗബാധയുള്ള തെങ്ങുകൾ മുറിച്ച് മാറ്റി പകരം രോഗപ്രതിരോധശേഷിയുള്ള സങ്കരയിനം തെങ്ങുകൾ വച്ചു പിടിപ്പിക്കുക. 
* വളപ്രയോഗം  ശരിയായ തോതിൽ നടത്തുക. തെങ്ങൊന്നിന് 3 കിലോഗ്രാം മഗ്നീഷ്യം സൾഫേറ്റ് നൽകുക.
* വേനൽകാലത്തെ ജലസേചനം കൃത്യമായി നടത്തുക.
* തെങ്ങിൻ തടങ്ങളിൽ പച്ചില വളച്ചെടികളും ഓരോ സ്ഥലത്തിനനുസരിച്ചുള്ള മിശ്രവിളകളും ഇടവിളകളും കൃഷിചെയ്യുക.

വർഗ്ഗം:തെങ്ങിന്റെ രോഗങ്ങൾ
മഹാളി (രോഗം)

തെങ്ങ്, കവുങ്ങ് തുടങ്ങിയവയെ ബാധിയ്ക്കുന്ന ഒരു പ്രധാന രോഗമാണ് **മഹാളി**. പെൺപൂക്കൾ, പാകമാകാത്ത കായ് എന്നിവ കൊഴിഞ്ഞുപോകുന്നതാണ് മഹാളിയുടെ ലക്ഷണങ്ങൾ. കായിലും പൂവിലുമെല്ലാം ചൂടുവെള്ളം വീണ് പൊള്ളിയത് പോലെയുള്ള ചെറിയ പാടുകളാണ് ആദ്യം പ്രത്യക്ഷപ്പെടുക. ക്രമേണ ഇത് അഴുകലിലേയ്ക്ക് നീങ്ങും. ഫൈറ്റോക്ലോറ എന്ന ഒരു ഫംഗസ് ആണ് ഈ രോഗത്തിന് കാരണം.

വർഗ്ഗം:തെങ്ങിന്റെ രോഗങ്ങൾ
ചെന്നീരൊലിപ്പ്

തെങ്ങിനെ ബാധിക്കുന്ന് അഒരു രോഗമാണ് **ചെന്നീരൊലിപ്പ്**. തിലാവിയോപ്സിസ് പാരഡോക്സ് യാണ് ചെന്നീരൊലിപ്പിന്റെ രോഗഹേതു. തെങ്ങിൻ തടിയിൽ രൂപം കൊള്ളുന്ന വിള്ളലുകളിലൂടെയും മറ്റും തവിട്ടു കലർന്ന ചുവന്ന നിറത്തിലുള്ള ദ്രാവകം ഊറിവരുന്നതാണ് രോഗലക്ഷണം. തെങ്ങിൻ തടിയുടെ താഴെ രൂപപ്പെടുന്ന വിള്ളലുകൾ ക്രമേണ തടി മുഴുവൻ വ്യാപിക്കും. ദ്രാവകം ഊറിവരുന്ന വിള്ളലുകൾക്ക് ചുറ്റുമുള്ള ഭാഗം ചീയാൻ തുടങ്ങുന്നതാണ് അടുത്ത ഘട്ടം. ഇങ്ങനെയുള്ള തടിയിൽ ഡയോകലാണ്ട്ര എന്ന കീടത്തിന്റെ ആക്രമണം ഉണ്ടാകുന്നതിനാൽ ചീഞ്ഞഴുകൾ ത്വരിതഗതിയിലാവുന്നു.

## നിയന്ത്രണരീതികൾ
രോഗബാധിതമായ ഭാഗങ്ങൾ ചെത്തിമാറ്റി, മുറിവിൽ കാലിക്സിൻ പുരട്ടുക. രണ്ടുദിവത്തിന് ശേഷം ഇതിന്മേൽ കോൾടാർ പുരട്ടുക. വേരിൽ കൂടി 100 മില്ലിലിറ്റർ കാലിക്സിൻ നല്കുന്നതും തടത്തിൽ വേപ്പിൻ പിണ്ണാക്ക് ഇടുന്നതും നല്ലതാണ്.

വർഗ്ഗം:തെങ്ങിന്റെ രോഗങ്ങൾ
മട്ടിപ്പൊങ്ങില്യം

25 മീറ്ററോളം പൊക്കത്തിൽ വളരുന്ന ഒരു ഇലപൊഴിയും വൃക്ഷമാണ് **മട്ടിപ്പൊങ്ങില്യം**. . **മട്ടി, പൊങ്ങില്യം, പെരുപ്പി, പെരുമരം, സാലി, പീമരം, പീനാറി** എന്നെല്ലാം പേരുകളുണ്ട്. ഇന്ത്യയിൽ മിക്കവാറും എല്ലായിടത്തും കാണപ്പെടുന്ന ഈ വൃക്ഷത്തിന്റെ പുറം തൊലി മഞ്ഞ കലർന്ന നിറത്തിൽ കാണപ്പെടുന്നു. ഇലകൾ ഏകാന്തരക്രമത്തിലാണ് വിന്യസിച്ചിരിക്കുന്നത്. ശിഖരാഗ്രങ്ങളിൽ ശാഖോപശാഖകളായി കുലയായി പൂക്കൾ ഉണ്ടാകുന്നു. ഇളം മഞ്ഞ നിറത്തിൽ ഉണ്ടാകുന്ന പൂക്കൾക്ക് വളരെയധികം ദുർഗന്ധവും ഉണ്ടാകും. കായ്കളുടെ പുറം ഭാഗം മിനുസമുള്ളതും വരകൾ ഉള്ളതുമാണ്. Phyllocnistis hagnopa എന്ന നിശാശലഭം മട്ടിയുടെ ഇലകളാണ് ആഹരിക്കുന്നത്.

## രസാദി ഗുണങ്ങൾ
രസം			:തികതം, കഷായം

ഗുണം		:രൂക്ഷം

വീര്യം			:ശീതം

വിപാകം		:കടു

## ഔഷധയോഗ്യ ഭാഗം
മരത്തൊലി

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* മട്ടിയെപ്പറ്റി ധാരാളം കാര്യങ്ങൾ
* http://agritech.tnau.ac.in/forestry/forest_industrial_matchwood.html
* http://ayurvedicmedicinalplants.com/index.php?option=com_zoom&Itemid=26&page=view&catid=1&key=25
* http://www.flowersofindia.net/catalog/slides/Indian%20Tree%20of%20Heaven.html

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം